Više od 128 miliona dinara Vlasotincu po projektima\nsreda , novembar 13 2019\nDHL – prvih 50 godina za istoriju\nSve o preduzetništvu u okviru StartUp karavana #za5\nIzviđači iz cele Srbije na “Voždovim danima” u Nišu\nJUBILEJ – tri decenije Izviđačkih igara ”Voždovi dani”\nPijanista Vladimir Milošević na NIMUS-u 2019.\nPčelarstvo kao recept za podmlađivanje\nSEVAP je promeniti svest – kome smetaju citati pisaca i filozofa\nPočetna / BIZNIS / Više od 128 miliona dinara Vlasotincu po projektima\nSana Life 20. jula 2017.\tBIZNIS Ostavite komentar\nPosredstvom ministarstava i kancelarija Vlade Srbije, u vlasotinačku opštinu u poslednjih godinu dana slilo se blizu 128 miliona dinara po osnovu raznih projekata.\nSamo preko Kancelarije za upravljanje javnim ulaganjima u ovu opštinu došlo je 66 miliona za rekonstrukciju Tehničke škole,Doma zdravlja i osnovne škole u Boljaru.\nMinistarstvo kulture odobrilo je projekat koji podrazumeva rekonstrukciju sale Kulturnog centra u iznosu od 26 miliona. Ministarstvo privrede dodelilo je 14,5 miliona za rekonstrukciju ulica Vuka Karadžića i Milorada Veličkovića kao i sa 1,3 miliona podržava izradu projektne dokumentacije za most u Konopnici. Kabinet ministra bez portfelja zaduženog za demografiju sufinansira mere populacione politike u vlasotinačkoj opštini sa 13,2 miliona. Ministarstvo pravde odobrilo je 6,1 milion za unapređenje energetske efikasnosti vrtića Dečja radost, a posredstvom Ministarstva trgovine, turizma i telekomunikacija za nabavku štandova za Vinski bal odobreno je pola miliona dinara.\n“Svi ovi odobreni projekti direktna su posledica činjenice da smo spremili više desetina projekata, sa svim potrebnim dozvolama i da ih u trenutku raspisivanja određenih konkursa samo prilagođavamo zahtevima. To je i neka vrsta podrške Vlade za uloženi rad i trud jer smo postavili prioritete, napravili planove i uradili sve neophodne pripremne radnje kako bismo što više sredstava dobili iz republičkih izvora, odnosno kako bismo sredstva iz lokalnog budžeta usmerili na projekte koje republika ne finansira ili delom sufinansira – kaže pomoćnik predsednika opštine Vladimir Kocić.\nOn dodaje da u navedenim projektima ima i učešća opštine, ali da se veći deo sredstava dobija iz republike. Inače, samo od donacija je u ovoj godini u Vlasotince stiglo 20,2 miliona dinara – 13 miliona preko Evropskog progresa za izgradnju Prihvatilišta za pse i 7,2 miliona posredstvom Ambasade Japana za vozilo za JKP „Komunalac“.\n“Ne ide sve glatko, puno je poslova i puno izazova na svakom koraku, ali nam je važno da svaki dinar koji možemo, donesemo u Vlasotince i da to bude na dobrobit naših građana. S obzirom na to da trenutno imamo spremnih više od 70 projekata, očekujemo da do kraja godine dobijemo i dodatna sredstva – zaključuje Kocić.\nOznakeBoljare kancelarija Ministarstvo Srbije Vlada Vlasotince\nPrethodni Koliko treba da jedete da biste smršali, ugojili se i održali težinu?\nSledeći Završen Drum Dum Fest 007\nViše od 60 izlagača učestvuje na dugom festivalu hrane i pića Ukusi juga u Vlasotincu. …\nNovi roman Zorana Davinić – topla priča o teškim vremenima 13. novembra 2019.\nZa igru bez granica 12. novembra 2019.\nRešite se neželjnih dlačica uz pomoć inovativnog proizvoda 12. novembra 2019.\nDHL – prvih 50 godina za istoriju 12. novembra 2019.\nVlasotinčanke pomažu višečlanoj porodici iz Jakovljeva 12. novembra 2019.


Vlada sе uhvatila u koštac sa sivom еkonomijom i kriminalom u vodnom saobraćaju - Pluton Logistics\n16/05/2018 21/05/2018 marko Dunav, izmene Zakona o plovidbi i lukama na unutrašnjim vodama, lučke naknade, lučke takse, Sava, Tisa, Zakon o plovidbi i lukama\nPotprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, rеkla jе da ćе donošеnjеm izmеna i dopuna Zakona o plovidbi i lukama na unutrašnjim vodama po prvi put biti urеđеn rad šljunkara i pеskara kojе trеnutno posluju nеlеgalno i nanosе vеliku štеtu budžеtu Srbijе.\n– Problеm nеlеgalnog prеtovara šljunka i pеska u vodnom saobraćaju jе dеo sivе еkonomijе. Tеk sе ova Vlada uhvatila u koštac sa ozbiljnim kriminalom koji tu postoji i pokušava da ovu oblast urеdi – rеkla jе Mihajlovićеva tokom raspravе o 20 zakona kojе brani prеd poslanicima u Narodnoj skupštini.\nOna jе istakla da ćе ovaj zakon doprinеti usklađivanju domaćih propisa u vodnom saobraćaju sa rеgulativom Evropskе unijе, kako bi sе omogućio nеsmеtan rad brodarskih kompanija.\nPrеdlog izmеna i dopuna Zakona o plovidbi i lukama na unutrašnjim vodama prеdviđa rok od šеst godina da sе višе od 150 nеlеgalnih šljunkara na obalama Dunava, Savе i Tisе izmеsti na zvanična lučka područja.\nImajući u vidu da sе godišnjе prеtovari blizu čеtiri miliona tona šljunka i pеska, nakon usvajanja prеdloga zakona očеkivani prihod budžеta samo po osnovu naplatе lučkе taksе za prеtovar ovе vrstе robе iznosićе oko 600.000 еvra, dok ćеukupni prihod od naplatе lučkih taksi i lučkih naknada samo za ovu vrstu robе iznositi 2.200.000 еvra.\nPrеdlogom zakona urеđujе sе radno vrеmе članova posadе u skladu sa еvropskim dirеktivama i ukida kontrolni prеglеd brodova kao jеdna od čеtiri vrstе tеhničkih prеglеda brodova, što ćе smanjiti troškovе brodarskih kompanija.\n← “Atlantic Grupa“ ulaže 18,5 mil EUR u novi logistički centar u Hrvatskoj\nPorodice migranata skrivene u tovarima robe →


Političke strukture finansiraju radikalne islamiste – Zvornik Danas\nNaslovna/naslovna/Političke strukture finansiraju radikalne islamiste\nBANJALUKA – Vojno-politički analitičar Aleksandar Radić tvrdi da političke strukture na Balkanu, posebno u BiH, na Kosovu i u Raškoj oblasti koketiraju sa ekstremističkim islamskim grupama, a u većini slučajeva su i glavni finansijeri i pomagači radikalnih islamista.\n„Na Balkanu od 1992. godine i rata u BiH postoje krizne tačke koje su zamrznute i potreban je samo jedan okidač koji bi ih ponovo oživeo“, rekao je Radić za dnevni list „Pres Republika Srpska“.\nRadić je naveo da u BiH, na Kosovu, a posebno u Raškoj oblasti postoji dominantna struja koja je integrisala svoj politički i vjerski interes i vrlo vješto upravlja sa ekstremistima koje je sama stvorila.\n„Najbolji primjer je grupa Muamera Zukorlića koja ne dozvoljava da se kompromituje, ali na vrlo elegantan način prikazuje pristalicama ideju koja je separatistička i ekstremistička, a s druge strane pazi da ne uđe u konflikt s vlastima“, istakao je Radić.\nKao žarišta ekstremizma Radić je izdvojio krugove u Novom Pazaru, Sarajevu i njihove organizacije koje promovišu ideju radikalnog islamizma gdje uvijek postoji sprega političkog i vjerskog interesa, ali i organizovanog kriminala.\n„Kretanje novca od velikih kompanija, preko finansiranja određenih ljudi, donacija, kao što je bilo u toku rata u BiH, doprinijelo je da i danas na ovim prostorima postoje crni fondovi za finansiranje terorističkih organizacija i pojedinaca“, zaključio je Radić.\naleksandar radic politicke strukture radikalni islamisti


Nedavno je i sam predsednik japanske korporacije Jun Seki, najavio da se za početak planira investicija vredna više od 100 miliona evra, kao i otvaranje više stotina radnih mesta u Novom Sadu.\nI dok pregovori još traju, mediji u regionu bave se ovom, za Srbiju, veoma bitnom investicijom. Spominje se čak i cifra od navodno 1,9 milijardi dolara koje će ova japanska kompanija uložiti u izgradnju fabrike za električne motore u našoj zemlji.\nKrajem septembra sa prvim čovekom vodeće japanske kompanije za proizvodnju električnih motora Jun Sekijem susreo se i predsednik Srbije Aleksandar Vučić. Kako je Vučić tada izjavio, naša zemlja i njegov tim, uradili su mnogo kako bi se obezbedili dobri uslovi za poslovanje. I da će njihova investicija u Srbiju biti odlična odluka za obe strane.\nPREDVIĐA se da će novo postrojenje imati kapacitet i do 300.000 motora do 2023. godine. Osim u Srbiji, japanska kompanija "Niteko" gradiće fabrike i u Poljskoj i Francuskoj, ali bi ona u našoj zemlji trebalo da bude najveći proizvodni centar u Evropi.\nJapanska kompanija ulaže i u proširenje proizvodnje elektromotora u Kini.\nTada je istaknuto da se očekuje da će do konačnog dogovora doći uskoro, kao i da se početak radova na izgradnji nove fabrike očekuje tokom sledeće godine.\nInače, 2022. godine trebalo bi da počnu i radovi na izgradnji rudnika Jadar, gde se nalazi novi mineral jadarit, poznat i kao srpski "kriptonit". Zbog visoke koncentracije litijuma i bora po toni rude, Jadar je rangiran kao jedno od najznačajnijih ležišta litijuma na svetu. Otuda, ne čudi što je japanska kompanija izabrala Srbiju kao potencijalno mesto za veliku investiciju.\nJapanska kompanija ima najveći udeo u tržištu za male vretenaste motore, koji napajaju hard-disk pogone. Imaju skoro 300 ogranaka u Japanu, Evropi, Americi i širom Azije.\nDelegacija je u septembru posetila industrijsku oblast "Sever 4" u Novom Sadu, ne bi li pronašla moguću lokaciju za izgradnju. Konačna odluka o mestu gradnje i da li će to biti Srbija, japanska kompanija bi trebalo da donese početkom sledeće godine. Vlasti u Srbiji, ipak, očekuju da će to biti do kraja 2020. godine.


Radikali uskoro predstavljaju svoju rezoluciju o Kosovu - Klix.ba\nRadikali uskoro predstavljaju svoju rezoluciju o Kosovu\n28.2.2008. u 16:49\nSrpska radikalna stranka narednih dana predstavit će svoju rezoluciju kojom je predloženo definiranje odnosa sa zemljama i organizacijama koje priznaju jednostrano proglašenu nezavisnost Kosova, najavio je danas generalni sekretar te stranke Aleksandar Vučić.\nOn je na konferenciji za novinare rekao da će u rezoluciji SRS-a biti navedeno da je Srbija spremna da bude dio evropskih integracija, ali uz uvjet da se poštuje njen teritorijalni integritet i da će biti zahtijevano povlačenje protupravne Misije EU sa Kosova.\nVučić je istakao da bi to trebalo da bude stav svih političkih činilaca u Srbiji i da stoga za rezoluciju očekuje podršku svih stranaka.\n"Očekujem podršku od svih, jer ono što će pisati u rezoluciji samo je izvedeno iz Ustava Srbije", rekao je Vučić i dodao da će SRS o vođenju jedinstvene politike oko Kosova i budućih akcija razgovarati sa svim političkim faktorima u državi.\nVučić je ponovio zahtjev radikala za održavanjem hitne sjednice Skupštine Srbije na kojoj bi bio razmotren Akcioni plan Vlade Srbije.\nOd proglašenja nezavisnosti Kosova prošlo je više od deset dana, a još uvijek nisu poznate vladine mjere kao ni šta Vlada Srbije radi po tom pitanju, naglasio je Vučić i ocijenio da je to dokaz da stranke vladajuće koalicije ne mogu ni o čemu da se dogovore.\nRedovno zasjedanje Skupštine Srbije treba da počne prvog radnog dana u martu.\nVučić je još rekao da miting protiv nezavisnosti Kosova "Kosovo je Srbija", koji je održan 21. februara u Beogradu, nije kraj borbe za "južnu srpsku pokrajinu" i da će SRS sa ostalim ključnim političkim faktorima, Demokratskom strankom i Demokratskom strankom Srbije, koordinirati buduće akcije u vezi sa Kosovom, javio je Tanjug.\nOn je dodao da će radikali, ukoliko dogovor sa te dvije stranke ne bude bio moguć, sami raditi na tim akcijama i dodao da je moguće da će 24. marta biti organiziran protest, ali da će ih možda biti i prije tog datuma.\nU Banjoj Luci uhapšena osoba osumnjičena za zločin protiv čovječnosti\n28.02.2008. u 17:00


Kompanija „Nevena“ dobila „GMP“ sertifikat › Made-in-Germany.rs\nNakon devet meseci sertifikacione provere, kompanija „Nevena“ dobila je međunarodno priznati „GMP“ sertifikat koji je potvrda poslovanja u skladu sa zahtevima ISO standarda za kozmetiku.\n– Ppostupak sertifikacije bio je izuzetno tehnički i finansijski težak i kadrovski zahtevan, ali smo uspeli da „Nevenu“ uvrstimo u red ozbiljnih i odgovornih izvoznih kompanija, što je značajn uspeh pred predstojeću privatizaciju. Cilj je ostvaren zahvaljujući zaposlenima koji su se volonterski mesecima angažovali i vikendima i mimo radnog vremena – rekao je tim povodom direktor kompanije Miljan Miljković.\nKako se navodi u saopštenju kompanije „Nevena“, „GMP“ sertifikat obezbeđuje zaštitu krajnjeg potrošača, odnosno garantuje da su svi kozmetički proizvodi koji se nađu na tržištu, potpuno bezbedni za upotrebu. Proizvođači kozmetike su dužni da na bilo koji način spreče kontaminaciju proizvoda, počev od sirovine i ambalaže, tokom same proizvodnje, pa sve do transporta i plasmana.\nZa kompaniju „Nevena“, koja će se naći u narednom krugu privatizacije, potvrda o poslovanju u skladu sa ISO standardom mnogo će značiti, jer je za ulazak na bilo koje tržište, a ne samo u zemlje Evropske unije (EU), neophodno posedovanje „GMP“ sertifikata kao garanta kvaliteta i bezbednosti proizvoda po potrošača, kaže se u saopštenju.


Investicija od više od 30 miliona dinara\ndanas.rs (R. Popović) 18. мај 2014. године Економија Коментари\nVlada Republike Srbije opredelila je sredstva u iznosu od oko 30,6 miliona dinara za Opštinu Nova Varoš u okviru Programa mera podrške razvoju poslovnih zona u Srbiji tokom 2014. godine. Zahvaljujući ovoj vrednoj donaciji, lokalna samouprava će realizovati projekat izgradnje kanalizacionog sistema u naselju Petlovac i rekonstrukcije crpne stanice Branoševac.\nProgram je, inače, putem javnog poziva opštinama, lane počelo tadašnje Ministarstvo regionalnog razvoja i lokalne samouprave, a za njegovo sprovođenje u narednih osam meseci biće zaduženo Ministarstvo privrede preko Sektora za investicije u infrastrukturne projekte. U opštini kažu da uskoro očekuju dalje smernice resornog ministarstva, a koje se odnose na vremenske rokove vezane za potpisivanje ugovora, proceduru javnih nabavki i transfera odobrenih sredstava.\n- Opština Nova Varoš je posredstvom Direkcije za izgradnju kandidovala projekat uključenja Petlovca u centralni kanalizacioni sistem Nove Varoši i izgradnju crpne stanice u ovom prigradskom naselju, kao i rekonstrukciju crpne stanice Branoševac, uz izgradnju gravitacionog i potisnog cevovoda. Investicija je vredna oko 34 miliona dinara, od čega bi država trebalo da uloži 30.633.000 dinara, a ostatak lokalna samouprava. Ovo je jedan od prioritetnih projekata iz dva razloga - Petlovac je jedino naselje koje nema kanalizaciju, a pošto je opština lokaciju Branoševca odredila kao buduću gradsku poslovnu zonu, nužno je rešavanje problema otpadnih voda sa ovog područja i njihovo prepumpavanje u sistem gradskog kolektora, ističe Miroljub Šaponjić, direktor Direkcije za izgradnju i građevinsko zemljište. On kaže da je opština kod tadašnjeg ministarstva ekonomije konkurisala i sa projektom izgradnje puta Bukovik - Javor, vrednog oko 79 miliona dinara, ali da on nije dobio „zelenu svetlo“ i finansijsku podršku države.\nVlada je u okviru Programa mera podrške razvoju poslovnih zona u lokalnim samoupravama odobrila finansiranje ukupno 25 projekata u isto toliko opština u Srbiji, za koje će iz državne „kase“ opredeliti sredstva u ukupnom iznosu od oko 464 miliona dinara. Program je pokrenut sa ciljem stvaranja povoljnih uslova za privlačenje investicija i otvaranje novih radnih mesta u lokalnim samoupravama.


Beta 6. avgusta 2017. 09:35\nMinistar rudarstva i energetike Aleksandar Antić izjavio je danas da je energetska situacija u Srbiji u potpunosti stabilan i proizvodnja energenata se odvija na najvećem mogućem nivou.\n„Mi smo vrlo blizu otvaranju značajnih rudarskih potencijala u Srbiji, pre svega u Zapadnoj Srbiji“, rekao je Antić i dodao da su „pred nama nove investicije i dalja modernizacija“.\n„Rudarski posao je jedan od najtežih poslova na svetu, želim u ime Vlade i svih gradjana da rudarima čestitam njihov dan. To su sjajni ljudi koji veoma teško hrane svoje porodice. Želim im da rade svoj posao, da imaju posla, da se živi i zdravi svakog dana vraćaju svojim najmilijima“, rekao je Antić.\n„Napravili smo dobar pomak u poboljšanju uslova rada ljudima u rudarskom sektoru. Napravili smo iskorake i kada je u pitanju EPS, Resavica, RTB Bor sa rudnicima Bor i Majdanpek. Rudarstvo postaje mesto gde se Srbija ubrzano razvija“, rekao je Antić.


Gajić: Pripadnik VOA okrivljen za Jovanjicu u SAD čeka politički azil - Jutarnje.rs\nPredsednik Pravnog saveta Narodne stranke advokat Vladimir Gajić izjavio je danas da se oficir Vojnoobaveštajne agencije (VOA) Saša Vujisić osumjičen da je član grupe koja je uzgajala marihuanu na “Jovanjici”, nalazi u SAD i da je “u postupku dobijanja političkog azila”.\n“Brzo će to biti objavljeno. Tužilaštvu i policiji u Srbiji se desilo bekstvo oficira vojne obaveštajne službe”, rekao je Gajić televiziji Nova S.\nGajić je rekao da je “Jovanjica”, kao i mnogobrojni predmeti koji se vode pred Specijalnim sudom, slučaj u kojem tužilac nije samostalan i mogao je da optuži samo one za koje mu je “dopušteno da budu optuženi”.\n“To je način da budu odbranjeni oni koji stvarno stoje iza uzgajanja marihuane na ‘Jovanjici’. Da su i oni optuženi, sadašnji prvooptuženi, vlasnik ‘Jovanjice’ Predrag Koluvija, ne bi bio ni medju prvih sedam optuženih”, dodao je Gajić.\nGajić je istakao da je Koluvija bio “samo podizvođač daleko ozbiljnijih i moćnijih ljudi”, protiv kojih nije podignuta optužnica.\n“Tužilaštvo za organizovani kriminal nije podiglo optužnicu protiv njih, a oni su neophodni da bi slučaj mogao da se nazove organizovanim kriminalom, jer je povezanost vlasti i mafije definicija organizovanog kriminala. Ta povezanost se u predmetu ‘Jovanjica’ ne vidi. Optuženi su neki povrtari, a nema ozbiljnih ličnosti”, rekao je Gajić.\n“Aleksić veoma dobro poznaje pozadinu ovog predmeta i mnoge stvari koje je izneo pre podizanja optužnice su potvrđene u optužnici”, dodao je Gajić.\nGajić je naveo da su informacije o “Jovanjici” došle do javnosti jer je izbio “sukob klanova unutar vladajuće stranke”.\n“Očigledno je da u policiji postoji jedna ozbiljna grupa policajaca koja nije htela da pusti da taj predmet bude sahranjen. Oni su ga spasili time što su našli način da javnost sazna za hapšenje Koluvije”, rekao je Gajić.\nGajić je dodao da je “veoma interesantno” da je Koluvija nakon privodjenja bio praktično slobodan još 11 sati.\n“Policajci koji su ga hapsili su rekli da je on bio praktično slobodan”, rekao je Gajić. Izvor:Beta\nPrethodni tekstMIĆUNOVIĆ O DS: Neću da učestvujem u podelama, nisu u stanju da se dogovore ni čiji je kompjuter a kamoli nešto drugo…\nSledeći tekstBil Gejts se ponovo oglasio i procenio: Evo kada će se život ponovo VRATITI U NORMALU


RTCG - Radio Televizija Crne Gore - Nacionalni javni servis :: Društvo :: "Neistinite tvrdnje GP URA, slijede krivične prijave"\nAERODROMI CG 23. 04. 2019. 15:37 >> 18:08 19\nBezbjednost vazdušnog saobraćaja na Aerodromu Tivat ni u jednom trenutku nije bila niti je sada ugrožena.\nTo je saopšteno iz Aerodroma Crne Gore regujući na navode GP URA, koji je objavio dokument u kojem se navodi da je pista na tivatskom aerodromu u jako lošem stanju, da je moguće njeno pucanje, što za posljedicu može da ima i pucanje pneumatika i moguće izlijetanje aviona.\nKako je saopštio direktor ACG Danilo Orlandić, ovakav medijski i senzacionalistički nastup vide kao pokušaj kompromitacije države Crne Gore i ugrožavanje njene rastuće ekonomije kao i poslovanja kompanije.\n"Zbog neistinith tvrdnji koje su iznesene, podnijećemo krivične prijave protiv aktera današnje konferencije za medije", poručio je Orlandić.\nPodsjeća da su Aerodromi Crne Gore pod konstantnom kontrolom, kako međunarodnih tako i domaćih vazduhoplovnih vlasti, koje imaju pravilo nulte tolerancije u slučaju ugrožene sigurnosti vazdušnog saobraćaja.\n"I pored dvocifrenog rasta saobraćaja, nikada se nije dogodio ni najmanji incident, a samo tokom 2018. godine opsluženo je 6.815 vazduhoplova na Aerodormu Tivat", navodi se u saopštenju.\nOrlandić je istakao da čim su uočene određene promjene na poletno-sletnoj stazi, pokrenut je projekat sanacije, koji podrazumijeva niz koraka administrativne prirode koji su pri samom kraju.\n"U stalnom smo kontaktu sa Ministarstvom održivog razvoja i turizma i Agencijom za civilno vazduhoplovstvo i uskoro će se pristupiti radovima", naveo je direktor Aerodroma Crne Gore.\nPored realizacije tog projekta koji se podvodi pod tekuće održavanje, u plan javnih nabavki, kako je kazao, uvrstili su i izradu Glavnog projekta za rehabilitaciju i rekonstrukciju operativnih površina na aerodromima Crne Gore i u te svrhe smo opredjelili 320 000 eura.\n"To dovoljno govori da ozbiljno i odgovorno pristupamo održavanju naše infrastrukture. Ni ja ni moji saradnici nećemo ulaziti u raspravu sa potpunim laikom kada je vazdušni saobraćaj u pitanju", poručio je Orlandić.\nNaglasio je da je poletno-sletna staza na Aerodromu Tivat površine 112 500 m2 i stvaranje pukotina na tolikoj površini nije moguće spriječiti.\n"Kada se to dogodi, aerodromske službe sprovode mjere i radnje koje su strogo definisane internom procedurom, a kontrolu vrše i nadležne institucije. Najvažnije je istaći da su te pukotine nastale na habajućem sloju poletno-sletne staze, koji se i zove habajući jer se svakodnevno troši, dok konstrukcija donjih slojeva čiji je kvalitet ključni element, nije ugrožena", saopštio je Orlandić.\nOrlandić: Pista aerodroma u Tivtu bezbjedna\n20:36 Da li će Kurc dobiti povjerenje parlamenta?\n20:21 Počeo novi protest "Odupri se"\n20:10 Svečano otvorena "Bemax Arena"\n20:00 "SAD potcjenjuju kinesku kompaniju"\n19:25 Njegošev sat u Cetinjskom manastiru\n19:16 Intenzivno pratiti bezbjednosne izazove\n19:03 U Austriji uhapšena crnogorsko-srpska banda\n18:36 UN čestitale CG Dan nezavisnosti\n17:43 NATO najveći uspjeh, greške na unutrašnjem planu


MALINARI ZATVARAJU PUTEVE\nBeograd (19. jun 2017.) - Proizvođači "crvenog zlata" od petka u novim protestima. Najavili "pohod" i na otkupna mesta i hladnjače\nPosle protesta upozorenja održanog u subotu u Arilju, ujedinjeni proizvođači "crvenog zlata" iz cele Srbije najavili su da će u petak 23. juna obustaviti berbu i krenuti u blokade otkupnih mesta, hladnjača i saobraćajnica. Predstavnici 54 udruženja, okupljeni u Asocijaciji "Malinari Srbije", pozvali su nadležne da do isteka ovog roka "urazume izvoznike i monopoliste" i omoguće otkup novog roda po tržišnoj ceni.\n- Uputili smo dopis ministarstvima poljoprivrede, privrede i finansija, trgovine, predsedniku države i carini, apelujući da se izbegne radikalizacija protesta. Za nekoliko dana počeće branje najvećih količina ovogodišnjeg roda, a u slučaju da država dozvoli pljačku, malinu nećemo poklanjati i ona neće završiti u hladnjačama - naglašava Dobrivoje Radović, predsednik Asocijacije. - Od svih lokalnih samouprava, gde se malina gaji, zatražili smo održavanje vanrednih skupštinskih sednica, jer želimo da znamo stavove lokalnih vlasti o pokušaju pljačke njihovih građana.\nNa protestu upozorenja u Arilju okupilo seoko 1.000 malinara iz svih udruženja, a podršku poljoprivrednicima dali su i pojedini sindikati, ali i studentske organizacije. Lokalna vlast u svetskoj prestonici "crvenog zlata" takođe je zatražila da se nadležna ministarstva uključe u rešavanje "monopola u otkupu i izvozu maline". Naveli su i da sadašnja cena od 100 do 120 dinara nije tržišna, već je to "rezultat dogovora monopolista da opljačkaju milione evra na štetu proizvođača".\nNEDIMOVIĆ: PREVIŠE POD ZASADIMA\nMinistar poljoprivrede Branislav Nedimović najavio je da će razgovarati sa predstavnicima proizvođača maline. On je naglasio da su površine pod zasadima značajno uvećane i da je došlo do poremećaja na tržištu.\n- Ministarstvo ne može da određuje cenu, ali preko inspekcijskih organa i nezavisnih tela može da reaguje na terenu - rekao je Nedimović.\n:: AgroVizija Portal :: MALINARI ZATVARAJU PUTEVE ::


Pravosudno štangliranje | Tacno.net\nAutor 19.5.2011. u 03:20\nApelacioni sud u Beogradu poništio je, u sredu 18. maja, prvostepenu presudu Milošu Mladenoviću i Danilu Žuži, napadačima na novinara nedeljnika „Vreme” Teofila Pančića. Time su se napadači spasli tromesečne kazne koju im je krajem septembra 2010. odredio Prvi osnovni sud.\n„Po oceni Apelacionog suda, Prvi osnovni sud u Beogradu nije tokom postupka pouzdano zaključio da su Mladenović i Žuža znali da napadaju novinara Teofila Pančića, kao i da li je motiv njihovog napada na oštećenog njegovo svojstvo novinara ili eventualno neslaganje okrivljenih sa sadržinom njegovih objavljenih tekstova, a zbog čega se prvostepena presuda nije mogla ispitati u delu odluke o krivičnoj sankciji”, piše u saopštenju Apelacionog suda.\n“Još mi nije jasno da li je Apelacioni sud video problem sa presudom koji vidim ja, a to je da prvostepena presuda apsolutno nije uzimala u obzir moje novinarsko svojstvo, nego je zapravo kupila priču napadača da su me oni napali potpuno slučajno. Za mene nije sporno ukidanje presude kao takvo, ali je sporan motiv, dakle, da li je motiv da se utvrdi prava istina ili je motiv da se čak i tako slaba presuda dodatno obesnaži”, rekao je u sredu Pančić agenciji Beta. „Po prvostepenoj presudi, oni su jednostavno, tako, pijani klinci koji su tražili žrtvu i videli nekog dugokosog tipa i tako dalje, tako da to za mene nije ništa novo. Nisu oni ukinuli jednu dobru presudu, jer u prvostepenoj presudi apsolutno nije ustanovljeno da su oni mene napali zato što sam novinar, to je problem sa prvostepenom presudom.”\n„NUNS se nada da će ovoga puta prvostepeni sud uvažiti sve relevantne činjenice i mnogo oštrije kazniti napadače na Teofila Pančića”, navodi se u saopštenju Nezavisnog udruženja novinara Srbije (NUNS). „Možda bi trebalo da prestanemo da tragamo za dželatima Dade Vujasinović, Slavka Ćuruvije i Milana Pantića, za onima koji su Dejanu Anastasijeviću postavili bombe pod prozor. Ko zna kakvo bi bilo obrazloženje prilikom poništavanja presude za njih, ako bi uopšte i bili osuđeni”, piše na jednom medijskom sajtu (trojka.rs) kao komentar na celu vest.\nDruge tekstove o napadu na Teofila Pančića možete pročitati u “povezanim tekstovima”.


Izetbegoviću ne smeta postrojavanje vojnika u čast zlatnim ljiljanima – mojKontakt portal – Radio Televizija Kontakt\nIzetbegoviću ne smeta postrojavanje vojnika u čast zlatnim ljiljanima\nJedinica Oružanih snaga BiH postrojena je u Travniku na susretima zlatnih ljiljana FBiH, nosilaca najvišeg priznanja nekadašnje Armije RBiH, kojima je prisustvovao i bošnjački član Predsjedništva BiH Bakir Izetbegović.\nPostrojavanje 9. maja je potvrdilo da postoje dvostruki aršini prilikom angažovanja jedinica Oružanih snaga BiH. Izetbegović, kojem nije ni palo na pamet da bi angažovanje jedinice na susretima zlatnih ljiljana moglo biti problematično, samo prije nekoliko mjeseci izazvao je duboku krizu ne birajući sredstva da bi osporio postrojavanje pripadnika Trećeg pješadijskog (RS) puka na obilježavanju Dana RS. Tada je jedinica postrojena na zahtjev člana Predsjedništva BiH iz RS Mladena Ivanića, uprkos opstrukcijama, a sve je završeno krivičnim prijavama, istragama u vojnim strukturama i zahtjevima za smjene u Ministarstvu odbrane BiH.\nPored postrojavanja jedinice zanimljivi su bili i gosti na susretima zlatnih ljiljana. Na snimku sa manifestacije u Travniku vide se i pojedinci koji izgledom podsjećaju na pripadnike vehabijskog pokreta, a Izetbegović se pozdravlja s nekima od njih. Prema nezvaničnim informacijama, riječ je o bivšim pripadnicima zloglasne jedinice “El mudžahedin”, koja je počinila najmonstruoznije zločine nad Srbima i Hrvatima.\nNa susretima je bio i predsjednik Saveza udruženja dobitnika ratnih priznanja FBiH Šerif Patković. On je ratni komandant Sedme muslimanske brigade Armije RBiH koja je bila pod komandom generala Armije RBiH Sakiba Mahmuljina, kome je u Sudu BiH u toku suđenje za ratne zločine koje su nad Srbima počinili upravo mudžahedini.\nZamjenik ministra odbrane BiH Boris Jerinić kaže da ovaj primjer pokazuje da Izetbegović i ostali bošnjački funkcioneri imaju dvostruke aršine.\n– Ako se traži odgovornost za postrojavanje u Banjaluci, onda će biti zatražena odgovornost i za postrojavanje u Travniku. Ovim priznaju da su bili neosnovani razlozi zbog kojih su htjeli da ospore pravo Ivaniću na postrojavanje vojnika u Banjaluci. Na kraju se ispostavilo da to niko i ne može osporiti. To niko ne može da ospori ni Izetbegoviću i ovom situacijom bošnjački predstavnici sami sebe demantuju i sve ono što su danima tvrdili pred obilježavanje Dana RS – rekao je Jerinić.\nOn je ponovio da je počasna jedinica Oružanih snaga BiH 9. januara u Banjaluci bila postrojena u skladu sa zakonskim procedurama.\n– Vjerovatno je i Izetbegović na isti ili sličan način tražio postrojavanje te jedinice u Travniku. Moj stav je da svi članovi Predsjedništva BiH imaju pravo na postrojavanje počasne jedinice prilikom obilježavanja događaja koji su propisani pravilima – rekao je Jerinić.\nDirektor Republičkog centra za istraživanje rata, ratnih zločina i traženje nestalih lica Milorad Kojić kaže da odnos prema dva događaja pokazuje da postoje paralelni sistemi.\n– Očigledno je da su Oružane snage isključivo u službi bošnjačkog naroda. To je vrlo očigledno jer se pokušava zabraniti prisustvo jedinice Oružanih snaga obilježavanju Dana RS, a ne pravi se nikakav problem da ta jedinica bude postrojena na bilo kakvoj aktivnosti u FBiH kojoj prisustvuju visokopozicionirani bošnjački zvaničnici – kaže Kojić.\nIstakao je da se različiti aršini primjenjuju i u mnogim drugim slučajevima u pokušaju bošnjačkog svojatanja BiH u kakvoj ne bi bilo prostora za Srbe.\n– To su dodatni argumenti i pokazatelji da Srpska treba da teži ka višem stepenu samostalnosti. Potezi koje bošnjački predstavnici vuku u zajedničkim institucijama u ovom i sličnim slučajevima govore da oni ne žele srpski narod u BiH, a samim tim ni RS – rekao je Kojić.\nIvanić, ministarka odbrane BiH Marina Pendeš i zamjenik načelnika Zajedničkog štaba Oružanih snaga BiH Mirko Tepšić juče nisu odgovarali na telefonske pozive. U Ministarstvu odbrane BiH pokrenuli su istragu o tome pod kojim okolnostima su pripadnici Oružanih snaga učestvovali na proslavi 9. januara u Banjaluci, a predsjednik RS Milorad Dodik je zbog tog poteza zaprijetio povlačenjem Srpske iz Oružanih snaga.\nBoris Jerinić kaže da fabrikovanje problema u situacijama koje nisu zakonski sporne može da ide u nedogled.\n– Prethodnih godina svi članovi Predsjedništva BiH su u skladu sa zakonima imali i imaju pravo na upotrebu počasne jedinice Oružanih snaga. Ali nekome je odgovaralo da od toga napravi problem prilikom obilježavanja Dana RS – istakao je Jerinić.\nMladi ljudi izbjegavaju brak, besparica glavni razlog\nDan Evrope u BiH: Koncert grupe Elemental na Trgu Krajine


GRAČANICA: NOVI DOMOVI ZA DEVET PORODICA\n23 Jun 2015\tAntena Radio\nNačelnik općine Gračanica Nusret Helić i direktor Federalnog fonda za pomoć nastradalim područjima od prirodne nesreće na teritoriji Fedracije BiH Jasmin Jaganjac danas su u prostorijama Općine Gračanica sa krajnjim korisnicima potpisali tripartitne ugovore za izgradnju/kupnju devet stambenih objekata.\nRiječ je o sedam ugovora za izgradnju i dva ugovora za kupovinu kuća za koje je sredstva obezbijedio Federalni fond, dok je placeve i kompletnu infrastrukturu, kao i odgovarajuće dozvole obezbijedila Općina Gračanica.\nPrema riječima direktora Fonda već u narednih 20-ak dana bi počela realizacija projekta izgradnje montažnih kuća u MZ Lukavica za osam porodica. Sličan projekat izgradnje kuća već se realizuje u Srebreniku gdje se grade 22 kuće za koje je Fond obezbijedio građevinski materijal, a po istom modelu će se graditi kuće i na području općina Gradačac. Dodao je da je sa općinom Gračanica realizovano nekoliko infrastrukturnih projekata – mostova, a već naredne sedmice će biti doznačena preostala sredstva za saniranje mostova u Rašljevi i klizište Golaći u MZ Malešići prema ranijem zahtjevu Općine Gračanica prema Fondu. Dodao je da će Fond obezbijediti sredstva ili građevinski materijal za preostalih šest porodica čije su kuće srušene.\nPored pomenutih, ubrzo kreću i aktivnosti na izgradnji kuća dodjelom paketa građevinskog materijala kroz sredstva Federalnog ministarstva raseljenih osoba i izbjeglica.\nOpćinski načelnik je izrazio zahvalnost direktoru Fonda na obećanju da će rješavanje problema porušenih kuća za preostalih šest porodica na području općine Gračanica inicirati na narednoj sjednici Upravnog odbora Fonda. Uz sve navedene aktivnosti, time bi se, prema njegovim riječima, na području općine Gračanica u potpunosti riješio problem porušenih kuća u toku prošlogodišnje prirodne nesreće, nakon čega bi se pristupilo sanaciji oštećenih objekata.\nPo potpisivanju ugovora, krajnji korisnici će moći raspolagati doznačenim sredstvima, odnosno građevinskim materijalom, uz obavezu namjenskog trošenja doniranih sredstava. Općina i Federalni fond će pratiti tok realizacije projekta.\nViše iz kategorije: « ODRŽAN OKRUGLI STO NA TEMU IZRADE STRATEGIJE ZA BORBU PROTIV KORUPCIJE NALOKALNOM NIVOU\tGračanica: Vrelo jutro u naselju Javor »\nIX kolo Druge nogometne lige FBiH – grupa “Centar”: Rezultati i tabela\nIzvještaj CZ za 14.10.2019.godine\nProsječna starost automobila u Hrvatskoj 14,6, u BiH 16 a u Srbiji 17 godina!\nElektrodistribucija: Planski radovi 14.10.2019. (Šeljme i Barići)\nOtvorenje Edukativnog centra "Kultura" Jelah\nBIO-ŠAMP: Potrebne radnice na branju gljiva\nHIFA-PETROL: Potreban automehaničar u Tešnju


Dešavanja Archives - Stranica 10 od 10 - ITNetwork\nKonkurs za učesnike humanitarne akcije “Humanitarni bazar – Mojih ruku rad”\n“Humanitarni bazar – Mojih ruku rad“ je akcija humanitarnog karaktera koja će se održati 27. maja 2018. godine pored Dečijeg centra u parku Čair, u periodu od 11 do 17h. Učesnici će dobrovoljnim prilogom od…\nHakaton „Digitalizacija plastike“ održaće se od 18-20. maja sa ciljem pronalaženja inovativnih rešenja za unapređenje digitalnog iskustva korisnika platnih kartica. Prijave do 14. maja. Societe Generale banka, Mastercard i ICT Hub organizuju treći po…\nKao i prethodnih nekoliko godina, Microsoft je i ovog maja na svojoj Build konferenciji ugostio brojne developere koji koriste njihove servise i platforme, predstavljajući razne novitete koje možemo očekivati u nadolazećim mesecima. Prvi od navedenih…\nStudentska organizacija Unija studenata FON-a, u saradnji sa najvećom menadžment konsalting studentskom organizacijom Case Study Club, prvi put ove godine organizuje projekat „Yard Sale“, koji će se održati 19, 22. i 26. maja na Fakultetu…


26. sednica Odbora za ljudska i manjinska prava i ravnopravnost polova\nNa sednici Odbora za ljudska i manjinska prava i ravnopravnost polova, koja je održana 23. aprila u Sjenici, članovi Odbora diskutovali su o ekonomskom osnaživanju žena na lokalnom nivou.\nPored članova Odbora, sednici su prisustvovali predsednik opštine Sjenica Hazbo Mujović, predstavnici organa lokalne samouprave, lokalnih mehanizama za rodnu ravnopravnost, poslovnih udruženja, sindikata, filijala Nacionalne službe za zapošljavanje i nevladinih organizacija.\nSednicu je otvorio predsednik Odbora Meho Omerović, koji je naglasio da je ovo prvi put da Odbor za ljudska i manjinska prava i ravnopravnost polova održava sednicu u Sjenici. Cilj sednice je da se kroz zajednički dijalog predstave aktivnosti i mere koje se preduzimaju na lokalnom nivou u cilju ekonomskog osnaživanja žena, veće zaposlenosti i bolje zaštite žena i njihovih prava, rekao je Omerović.\nPredsednik Odbora je izneo podatke koji ukazuju da u Srbiji i dalje ne postoji ravnopravna zastupljenost oba pola u svim sferama života i ukazao na probleme sa kojima se susreću žene preduzetnice u Srbiji. Osim toga, nasilje nad ženama je problem koji opterećuje društvo u celini, rekao je Meho Omerović i najavio da će se o ovoj temi razgovarati na javnom slušanju u Narodnoj skupštini 5. maja.\nZajedničkim angažovanjem skupštinskih tela i predstavnika organa lokalne samouprave treba da se utiče na državne organe da se kroz donošenje novih zakonskih akata utiče na poboljšanje položaja žena i njihovo ekonomsko osnaživanje, zaključio je Meho Omerović u svom uvodnom izlaganju.\nO problemima samohranih majki govorila je Alma Junis, predsednica Udruženja samohranih roditelja i jednoroditeljskih porodica iz Novog Pazara, koja je navela podatak da u Srbiji postoji preko 290 hiljada samohranih majki i pola miliona dece iz jednoroditeljskih porodica. Alma Junis je apelovala na državne organe da počnu da rešavaju probleme samohranih majki, koje su, zajedno sa ženama iz ruralnih područja, među najugroženijim kategorijama društva. Potrebne su državne mere podrške, dobre strategije i podsticajna sredstva za žene na lokalu, zaključila je Alma Junis.\nIndira Kuburović iz organizacije Sandžački ćilim iz Sjenice ukazala je na to da se ne primenjuju dokumenta koja su doneta na lokalnom i državnom nivou i zatražila konkretnu pomoć ženama sa Peštera.\nPredstavnice Ženske inicijative iz Priboja, Saveza za rodnu ravnopravnost iz Tutina, Udruženja građana Konekt iz Sjenice i drugih organizacija govorile su o aktivnostima koje lokalne organizacije preduzimaju u cilju rešavanja svakodnevnih problema žena na lokalnom nivou i žena iz ruralnih područja, radno-pravnom statusu žena, saradnji sa nevladinim sektorom, obukama koje se sprovode kako bi se žene osposobile za obavljanje dodatnih zanimanja i zdravstvenoj zaštiti žena iz ruralnih područja.\nU diskusiji su izneti predlozi da se kroz zajedničke aktivnosti organa na svim nivoima i poslaničke inicijative za izmene određenih zakona, kojima se štiti i unapređuje položaj žena, utiče na promenu državne politike prema ovim najugroženijim kategorijama stanovništva.\nPo završetku sednice, članovi Odbora posetili su preduzeća ZES-Koton i DAKE TRADE.\nSednica van sedišta Narodne skupštine održana je uz podršku Misije OEBS u Srbiji.\nČetvrtak, 23. april 2015. Saziv 26. sednice Odbora za ljudska i manjinska prava i ravnopravnost polova 23.04.2015.\nČetvrtak, 23. april 2015. Zapisnik 26. sednice Odbora za ljudska i manjinska prava i ravnopravnost polova 23.04.2015.\nSjenica: Foto galerija\nPetak, 15. novembar 2019. 24. sednica Odbora za ljudska i manjinska prava i ravnopravnost polova Pančevo Ima fotografija Ima video snimaka\nPonedeljak, 6. novembar 2017. 13. sednica Odbora za ljudska i manjinska prava i ravnopravnost polova Subotica Ima fotografija Ima video snimaka\nČetvrtak, 10. decembar 2015. 38. sednica Odbora za ljudska i manjinska prava i ravnopravnost polova Novi Sad Ima fotografija\nPetak, 27. novembar 2015. 36. sednica Odbora za ljudska i manjinska prava i ravnopravnost polova Zrenjanin\nPetak, 19. jun 2015. 33. sednica Odbora za ljudska i manjinska prava i ravnopravnost polova Dimitrovgrad\nUtorak, 18. novembar 2014. 15. sednica Odbora za ljudska i manjinska prava i ravnopravnost polova Vrnjačka Banja Ima fotografija Ima video snimaka\nPonedeljak, 20. septembar 2010. Dvadeset šesta sednica Odbora za ravnopravnost polova Žitište Ima fotografija\nPonedeljak, 28. septembar 2009. Trinaesta sednica Odbora za ravnopravnost polova Niš\nSubota, 13. oktobar 2007. Peta sednica Odbora za međunacionalne odnose Kikinda Ima fotografija


Aktivnosti Informativnog centra Fondacije Tempus u februaru 2021. godine – Fondacija Tempus\nAktivnosti Informativnog centra Fondacije Tempus u februaru 2021. godine\nInformativni centar Fondacije Tempus (Beograd, Terazije 39, I sprat), u sklopu svog mesečnog programa aktivnosti tokom februara 2021. godine organizuje događaje:\nVebinar: Mogućnosti za volontiranje mladih u Evropi, 5. februar, 16-17 časova\nVebinar: Kako na studentsku razmenu kroz Erazmus+ program?, 11. februar, 16-17 časova\nOnlajn radionice za učenike srednjih škola: Podrška u nalaženju odgovora na pitanje „Šta posle mature“, 17, 18. i 19. februar, 10-11.30 časova\nPredavanje za studente: Istraži svoje karijerne opcije, 18. februar, 18-19 časova (SKC Beograd)\nVebinar: Kako koristiti novi Europass u radu sa učenicima i mladima?, 19. februar, 16-17 časova\nVebinar: Resursi za pisanje Erazmus+projekata, 24. februar, 16-17 časova\nVebinar: Studiraj u Srbiji, 26. februar, 16-17 časova\nPraktične individualne sesije uživo: Registracija OID i PIC broja, 3, 10, 17. i 24. februar, od 12 do 13 časova\nPetak, 5. februar\nVebinar je namenjen svim studentima i mladim osobama koje su zainteresovane da saznaju više o programima i prilikama za kratkoročno i dugoročno volontiranje u Evropi i šire. Učesnici će se upoznati sa volonterskim projektima kroz program EU Evropska inicijativa za solidarnost, ali i drugim volonterskim prilikama koje je moguće pronaći putem baze mogućnosti za mobilnost evropske mreže Eurodesk.\nVebinar se održava u petak, 5. februara u 16 časova, a za prijavu učešća potrebno je popuniti kratak prijavni formular, do 5. februara u 12 časova.\nČetvrtak, 11. februar\nVebinar je namenjen aktuelnim i budućim studentima osnovnih, master i doktorskih studija na visokoškolskim ustanovama u Srbiji koji su zainteresovani da jedan deo svojih studija provedu na stipendiranoj studentskoj razmeni u inostranstvu. Na vebinaru će biti reči o uslovima učešća na Erazmus+ razmenama, visini i obuhvatu stipendija, potrebnoj dokumentaciji i načinu prijave.\nVebinar se održava u četvrtak, 11. februara od 16 do 17 časova, a za prijavu učešća potrebno je popuniti kratak registracioni formular, najkasnije do 11. februara, u 12 časova.\nSreda 17. februar, četvrtak 18. februar i petak 19. februar\nTokom februara, Euroguidance centar nastavlja da organizuje aktivnosti podrške učenicima završnih razreda srednjih škola koji tragaju za odgovorom na pitanje „Šta posle mature?”. Radionice „Šta posle mature?”imaju za cilj da pomognu učenicima završnih razreda srednje škole da kroz interaktivne vežbe nađu odgovore na njima važna pitanja o budućim koracima u karijeri nakon završetka srednje škole.\nRadionice za srednjoškolce se održavaju onlajn, putem Microsoft Teams platforme, od 10.00 do 11.30časova.\n„Prepoznaj svoje jake strane“, sreda, 17. februar – u okviru ove teme učenici imaju priliku da opišu svoje veštine, radne navike, osobine i interesovanja i kako da ih povežu sa različitim zanimanjima, radnim mestima i studijskim programima.\n„Upoznaj zanimanja“, četvrtak, 18. februar – u okviru ove teme učenici imaju priliku da saznaju na koje načine mogu da prikupe informacije, kao i da opišu karakteristike zanimanja i studijskih programa koji su njima važni i značajni.\n„Istraži svoje karijerne opcije“, petak 19. februar – u okviru ove teme učenici stvaraju svoje opcije karijere kroz niz praktičnih vežbi kroz koje razmatraju različite opcije, npr. rangiranje studijskih programa, zanimanja.\nUčenici se mogu prijaviti za učešće na jednoj ili na sve tri radionice. Kako je broj učesnika ograničen na 20, prednost će imati učenici koji su se prijavili za sve tri radionice. Za prijavu je potrebno popuniti kratak registracioni formular, najkasnije do 12. februara u 12 časova.\nČetvrtak, 18. februar\nU saradnji sa Studentskim kulturnim centrom Beograd, Fondacija Tempus – Nacionalni Euroguidance centar organizuje predavanje namenjeno studentima u okviru koga će prisutni moći da saznaju kako da prikupe informacije o razvoju karijere (upoznavanje zanimanja, načini za stručno usavršavanje, veštine bitne za pronalaženje prvog posla), koje opcije su na raspolaganju za usavršavanje tokom različitih faza studiranja (biranje mobilnosti tokom studija, izbor prakse, opcije za nastavak studija) i upoznaju se sa tehnikama donošenja odlua za formulisanje ličnih opcija karijernog razvoja.\nOvo jednočasovno predavanje se održava 18. februara u 18 časova u Velikoj sali SKC Beograd (Kralja Milana 48), a vode ga osobe sa višegodišnjim iskustvom u oblasti karijernog vođenja i savetovanja i radu sa učenicima i studentima na ovu temu. Za učešće nije potrebna registracija, a za prisustvo je potrebno pridržavanje svih aktuelnih epidemiloških mera.\nPetak, 19. februar\nVebinar je namenjen nastavnicima i omladinskim radnicima koji sa učenicima i mladima sprovode, ili su zainteresovani za sprovođenje, aktivnosti na predstavljanju znanja i veština kroz radnu biografiju (CV).\nUčesnici će saznati kako se koristi inovirana Europass platforma za kreiranje ličnog profila, CV-a i motivacionog pisma, i kako se ona može iskoristiti u kontekstu rada sa učenicima i mladima na prepoznavanju, samoproceni, definisanju i predstavljanju veština i znanja.\nVebinar se održava u petak, 19. februara sa početkom u 16 časova, a za prijavu učešća potrebno je popuniti kratak prijavni formular, do 19. februara u podne.\nVebinar je namenjen predstavnicima svih vrsta organizacija i ustanova aktivnih u oblasti obrazovanja, mladih i sporta koji planiraju da u narednom periodu učestvuju u pisanju i podnošenju prijava Erazmus+ projekata.\nUčesnici vebinara će moći da saznaju koje sve besplatne resurse Fondacije Tempus i Evropske komisije mogu da iskoriste prilikom osmišljavanja i pisanja Erazmus+ projekata. Između ostalog, biće reči o platformi Erasmus+ project results, informacijama dostupnim na sajtu Erazmus+ programa u Srbiji, prezentacijama, video tutorijalima, kao i o aktivnostima podrške Fondacije Tempus u toku trajanja konkursa (info dani, radionice za pisanje projekata, konsultacije).\nVebinar se održava u sredu, 24. februara sa početkom u 16 časova, a za prijavu je potrebno popuniti kratak registracioni formular do 24. februara u podne.\nFondacija Tempus organizuje vebinar u petak, 26. februara, u 16 časova, namenjen stranim studentima zainteresovanim za upis ili nastavak studija u Srbiji.\nTokom trajanja vebinara, učesnici će biti informisani o visokom obrazovanju u Srbiji i akreditovanim visokoškolskim ustanovama i programima. Osim toga, učesnici će dobiti najvažnije informacije o studiranju u Srbiji (dostupni studijski programi, trajanje studija, jezik izvođenja nastave itd). Na vebinaru će detaljnije biti predstavljena i ažurirana elektronska verzija kataloga Study in Serbia i biće objašnjene procedure upisa, kao i vremenski okvir za prijave i polaganje prijemnih ispita. Učesnici će takođe moći da dobiju odgovore i na praktična pitanja u vezi sa životom u Srbiji.\nRadni jezik vebinara je engleski, a zainteresovani strani kandidati se mogu prijaviti popunjavanjem registracionog formulara do 26. februara u 12 časova.\nStalne aktivnosti tokom decembra\nSreda, 3, 10, 17. i 24. februar\nPredstavnici svih organizacija i institucija (škola, predškolskih i visokoškolskih ustanova, nevladinih organizacija…) koje planiraju da učestvuju prvi put u Erazmus+ projektima, a potrebna im je podrška pri registraciji OID i/ili PIC broja (jedinstvenih identifikatora koji se koriste u prijavama Erazmus+ projekata), mogu se prijaviti za individualne sesije u Informativnom centru Fondacije Tempus u Beogradu.\nIndividualne sesije se obavezno unapred dogovaraju u jednom od raspoloživih termina, za šta je potrebno da zainteresovani minimum dva dana unapred iskažu interesovanje pozivom Info centru (011/3342-430, opcija 1, 10-18 časova) ili slanjem poruke na e-poštu: info@tempus.ac.rs. Raspoloživi termini su: 3, 10, 17. i 24. februar od 12 do 13 časova.\nFondacija Tempus – Euroguidance centar organizuje za maturante individualne konsultacije – razgovore sa psihologom/savetnikom, kao još jedan način podrške prilikom donošenja odluke na pitanje: „Šta da radim posle mature?“. U ovom trenutku, razgovori se obavljaju isključivo putem Skajpa, a svoj razgovor možete zakazati popunjavanjem kratkog registracionog formulara.\nZa sve dodatne informacije možete kontaktirati Fondaciju Tempus putem telefona 011 33 42 430 (opcija 1) ili putem mejla info@tempus.ac.rs.\nRuže Jovanović 27a,\n(ulaz iz Žabljačke)


Pritisci na Vučića nezabeleženi i neshvatljivi - predsednik Srbije poslednji slobodni lider na Balkanu, sačuvaće samostalnost i nezavisnost države! - Informer Ad\nGovoreći o konstantnim pretnjama i pritiscima koji dolaze iz regiona i sveta na predsednika Srbije Aleksandra Vučića i našu državu, ministar policije Aleksandar Vulin je istakao, gostujući na televiziji Pink, da je pritisak sa kojim se suočava srpski predsednik nezabeležen, ali da će Srbija sačuvati svoju nezavisnost i samostalnost, kao i vojnu neutralnost\nVUČIĆ PRVI UPOZORAVAO! Evo zašto će zima biti najteža u poslednjih 70 godina! sledeća vest\n- Predsednik Srbije Aleksandar Vučić je poslednji slobodan lider na Balkanu i jedan od poslednjih slobodnih lidera u Evropi, koji vodi računa o interesima svog naroda, svoje zemlje, vodi računa o istoriji, vodi računa o obrazu naše zemlje i spreman je da plati i političku i ličnu cenu. Pritisak kojem je izložen predsednik Vučić je nezabeležen - poručio je ministar unutrašnjih poslova Aleksandar Vulin.\n- Ova antiruska histerija, koja vlada u svetu i koja preti da potopi i Srbiju i da se kroz antirusku histeriju oživi i antisrpska histerija je nezabeležena i neshvatljiva, tu nema racionalnog argumenta, nema razgovora i objašnjenja. Nije se takva mržnja mogla osloboditi u 80 dana, takva mržnja prema Rusima, prema Slovenima je postojala decenijama unazad, a sada je samo kulminirala i eksplodirala - poručio je ministar unutrašnjih poslova Aleksandar Vulin, gostujući u jutarnjem programu televizije Pink.\nĆEVAPČIĆE SMO SPREMALI ZAJEDNO! Hit fotografija Vučića sa prvim čovekom Evrope! (Foto)\nAleksandar Vučić Srbija samostalnost pritisci\nŽESTOK PRITISAK NA SRBIJU! Ovakvo licemerje Evropskog parlamenta još nije viđeno!\nPritisci na Srbiju su sve jači - traže da uvedemo sankcije Rusiji! Predsednik Vučić se sutra obraća građanima! Slede važni sastanci i razgovori!\nSRBIJA SPREMA ŽESTOK ODGOVOR NA SNAŽAN PRITISAK IZ BRISELA! Neće ići kako su oni zamislili!


Bećaj: Međunarodno jedinstvo važnije od unutrašnjeg, za epilog dijaloga sa Srbijom - Politika - Dnevni list Danas\nPočetna » Politika » Bećaj: Međunarodno jedinstvo važnije od unutrašnjeg, za epilog dijaloga sa Srbijom\nPolitički analitičar Bečjulj Bećaj je večeras ocenio da je za epilog dijaloga Kosova i Srbije važnije jedinstvo međunarodnog faktora, SAD i EU, u odnosu na unutrašnje jedinstvo političkog spektra na Kosovu.\n1Piše: Beta 15. jula 2020. 23.38\nOcenio je da mu se čini da više nema teritorijalnog elementa u dijalogu, iako ne isključuje ni mogućnost da srpska strana, pre svega predsednik Aleksandar Vučić na tome insistira.\n„Teritorijalni element je jedini koji Srbija eventualno može da ima kao argument da prizna nezavisnost Kosova. U ovoj razmeni, velike su šanse da se to neće dogoditi, ali šanse postoje. Na kraju, kao konačni uslov za priznavanje države Kosovo, za Vučića je teritorijalni element“, naveo je Bećaj.\nOcenio je da će sporazum biti postignut do kraja mandata nemačke kancelarke Angele Merkel ili ga neće biti.\nBećaj je dodao da je status kvo bolja opcija od podele Kosova.\n„Mislim da se trebamo pripremiti za scenario koji je realan, ali koji nije najgore mogući, a to je status kvo. Mislim da između statusa kvo i podele Kosova status kvo odgovara Srbiji, ali će se ona vremenom od toga umoriti. Mi treba da preduzmemo mere da pokažemo da smo suverena država, treba staviti pod kontrolu sever Kosova. Naravno to se ostvaruje sa našim saveznicima koji vide da prepreka postizanju sporazuma nije Kosovo već Srbija“, kazao je Bećaj.\nDodao je da je jedinstvo SAD i EU presudno za konačni dogovor Beograda i Prištine.\n„Imamo međunarodnu situaciju kojoj nedostaje jedinstvo. Epilog dijaloga se ne može postići ako se ne postigne međunarodno jedinstvo, uključujući SAD i Evropsku uniju. Ne možemo tražiti unutrašnje jedinstvo sve dok imamo sporove oko legitimnosti vlasti. Unutrašnje jedinstvo dolazi posle izbora kada se odražava politička volja većine građana“, kazao je Bećaj.\nNaveo je i da je aktuelni premijer Kosova Avdulah Hoti došao „kao rezultat jednog američkog scenarija za dalji tok pregovora“ a da je sada „u scenariju Evropske unije“.\nBečjulj Bećaj, Dijalog Beograda i Prištine, EU, SADPriština\n16. jula 2020. u 07.49\nSame old dream, that became a nightmare.\nFor you, your „people“


Brisel: Komunikacija s građanima važan dio procesa evropske integracije | EUME\nNaslovnica Info Press info Brisel: Komunikacija s građanima važan dio procesa evropske integracije\nBrisel: Komunikacija s građanima važan dio procesa evropske integracije\nVršilac dužnosti generalnog direktora za evropske poslove u Ministarstvu vanjskih poslova i evropskih integracija Miodrag Radović učestvovao je danas u Briselu na sastanku političkog dijaloga predsjedavajuće Trojke EU koju čine Holandija, Slovačka i Malta. Sastanak, koji su organizovali slovačko predsjedništvo EU i Centar za evropsku politiku, je bio posvećen potrebi boljeg komuniciranja procesa proširenja EU i evropske integracije.\nUčesnici sastanka su ukazali da proširenje predstavlja uspješnu politiku EU, ali da je uslijed brojnih institucionalnih, političkih i ekonomskih pritisaka unutar EU, vanjskih izazova poput nedavnog referenduma u Velikoj Britaniji i efekata migracijske krize, te specifičnosti samih država kandidata za članstvo, veoma važno naći efikasniji način komuniciranja politike proširenje i vraćanja povjerenja u EU.\nObraćajući se učesnicima skupa Radović je istakao da je za uspješnu realizaciju procesa evropske integracije neophodna ne samo visoka podrška građana nego i njihovo razumijevanje i aktivno učešće, te da Vlada Crne Gore i resorno Ministarstvo vanjskih poslova i evropskih integracija, od samog početka pristupnih pregovora nastoje da građanima približe koristi koje reforme i buduće članstvo donose, obaveze koje su njegov prateći dio, kao i promjene koje će se dogoditi na putu do punopravnog članstva i nakon toga.\nOn je detaljno predstavio Strategiju informisanja javnosti o pristupanju Crne Gore EU 2014-2018. i rad na njenom sprovođenju istakavši da je opšti cilj dokumenta da doprinese boljem razumijevanju procesa evropske integracije kod građana i obezbijedi podršku procesu pristupanja Crne Gore EU. Prenio je da je ovaj projekt informisanja objedinio kapacitete organa državne uprave, Skupštine, Zajednice opština i nevladinih organizacija koji su učestvovali u kreiranju dokumenta i koji aktivno rade na njegovom sprovođenju.\nRadović je istakao da je paralelno sa reformskim aktivnostima koje sprovodimo na putu prema članstvu neophodno intenzivirati komunikaciju sa građanima u pravcu dostizanja visokog stepena razumijevanja i prihvatanja procesa i promjena koje iz njega proističu.\n„Evropska integracija je projekt čitavog društva koji zahtijeva aktivno učešće svih činilaca“, rekao je Radović. On je ukazao na stabilan trend podrške evropskoj integraciji i istakao da istraživanja javnog mnjenja pokazuju da se stepen razumijevanja procesa kod građana konstantno povećava.


Postavio Yucom - 03/10/2021 Nova izdanja\nPublikacija Pravo na besplatnu pravnu pomoć žrtava rodno zasnovanog nasilja u Srbiji u toku 2020. godine je nastala u okviru projekata „Jačanje pristupa pravdi za žrtve nasilja nad ženama“, koji se sprovodi u okviru programa Transformacione saradnje koji finansira Ministarstvo spoljnih poslova Republike Češke. Publikacija je nastala kao rezultat istraživanja sprovedenog tokom 2021. godine o dostupnosti besplatne pravne pomoći i podrške pri jedinicama lokalne samouprave za žrtve rodno zasnovanog nasilja.\nPublikacija pokazuje da Zakon o besplatnoj pravnoj pomoći nije adekvatno prepoznao rodno zasnovano nasilje kao problem u kome je neophodno obezbediti besplatnu pravnu pomoć i podršku svim žrtvama bez diskriminacije. Specifičnost ovog oblika nasilja koje nesrazmerno i prevashodno pogađa žene prepoznata je samo u slučajevima nasilja u porodici. U svim ostalim slučajevima, žrtve su primorane da u komplikovanom postupku dokazuju ispunjenost imovinskog uslova i izlažu se dodatnoj viktimizaciji.\nZakon takođe nije dovoljno prepoznao udruženja građana kao pružaoce besplatne pravne pomoći, naročito kada su u pitanju ženske organizacije i organizacije koje se bave specifično slučajevima rodno zasnovanog nasilja koje imaju dugogodišnje iskustvo u ovim oblastima. Kao rezultat toga, istraživanje je utvrdilo mali broj podnetih zahteva za besplatnu pravnu pomoć u odnosu na broj prijavljenih krivičnih dela, koji govori o tome da nije sprovedena adekvatna kampanja podizanja svesti kojom bi se žene informisale da mogu da se obrate za besplatnu pravnu pomoć opštini na kojoj imaju prebivalište.


Rusija može odgovoriti Americi „kalibrima“ - 04.02.2019, Sputnik Srbija\nRusija će tehnički lako odgovoriti na odluku SAD o započinjanju procedure istupanja iz Sporazuma o likvidaciji raketa srednjeg i kratkog dometa. 04.02.2019, Sputnik Srbija\n10:05 04.02.2019 (Osveženo: 10:15 04.02.2019)\nRusija će tehnički lako odgovoriti na odluku SAD o započinjanju procedure istupanja iz Sporazuma o likvidaciji raketa srednjeg i kratkog dometa.\n„Domet rakete ’Kalibar NK‘ morskog baziranja, u slučaju transfera na zemlju iznosiće 2,6 hiljada kilometara“, prenosi „Komersant“, pozivajući se na neimenovane vladine izvore.\n„Hiperzvučna raketa kopnenog baziranja srednjeg dometa biće razvijana na osnovu proizvoda 3M22 ’Cirkon‘, koji je razradila Ruska naučno-proizvodna organizacija ’Mašinogradnja‘“, piše list pozivajući se na neimenovani izvor u vojnoindustrijskom kompleksu.\nPodsetimo, nedavno su SAD, a potom i Rusija, objavile da izlaze iz Sporazuma o likvidaciji raketa srednjeg i kratkog dometa. Ruski predsednik Vladimir Putin izjavio je da će Rusija odgovoriti istom merom na odluku SAD o istupanju iz Sporazuma, tako što će i sama obustaviti svoje učešće u njemu. Rusija počinje naučno-istraživačke radove na stvaranju novih vidova raketa.\n„Odgovorićemo istom merom. Američki partneri objavili su da obustavljaju svoje učešće u Sporazumu, što i mi činimo. Oni su najavili da vrše naučno-istraživačke radove na stvaranju novih vidova raketa, a mi ćemo isto postupiti“, pojasnio je predsednik Rusije.


Sport - Radnički dočekuje ekipu Trajala tri kola do kraja - Vesti iz Kragujevca i Šumadije - Pressek.rs\nRadnički dočekuje ekipu Trajala tri kola do kraja\nSport Nedelja, 9. maj 2021.\nFudbaleri Radničkog 1923 ugostiće u nedelju od 17 sati na stadionu „Čika Dača” kruševački Trajal u jednoj od presudnih utakmica za ulazak u Super ligu Srbije.\nTri kola ostalo je do kraja sezone u Prvoj ligi Srbije, a još uvek se pouzdano ne zna ko će se naći na spisku putnika za najviši rang takmičenja. Najveće izglede i dalje ima tim sa „Čika Dače”, koji i nakon 31 odigranog kola na čelu prvoligaške kolone.\nU postojećoj konstelaciji snaga kragujevački prvoligaš sam odlučuje o svojoj sudbini. Računica je više nego jasna – Crveni bi sa šest osvojenih bodova u poslednja tri kola čekirali kartu za elitu, bez obzira na rezultate konkurentskih ekipa. Na sve to, Kragujevčanima na ruku ide i raspored, s obzirom da će dve od preostale tri utakmice odigrati na svom terenu, i to protiv ekipa koje su već jednom nogom u nižem rangu takmičenja, a to su Trajal i Jagodina.\nKada je reč o ekipi Trajala, nju još samo teorija drži u igri za opstanak u prvoligaškom društvu, s obzirom da ima čak sedam bodova zaostatka u odnosu na ekipe koje se nalaze neposredno iznad linije ispadanja.\n- Predstojeća utakmica sa Trajalom je od velike važnosti, kako za nas, tako i za našeg protivnika. Nama su tri boda neophodna kako bismo obezbedili plasman u Super ligu, a Trajalu da bi sačuvao kakve-takve šanse za opstanak. Iako to njihovi trenutni rezultati ne pokazuju, radi se o jednoj dobroj i iskusnoj ekipi, koja se ne sme potceniti, bez obzira na položaj na tabeli. Na nama je da pružimo svoj maksimum na terenu kako bismo došli do važne pobede, koja bi nam donela neophodan mir uoči poslednja dva kola, konstatuje Miloš Vidović, stožer odbrane kragujevačkog tima.\n· Nedelja, 9. maj 2021. Šćekić novi sportski direktor Veprova\n· Ponedeljak, 10. maj 2021. Kragujevčani nadomak Super lige


Napunite baterije uživajući u prirode : Crveni tepih\nSrbija je zemlja koja raspolaže sa bogatim prirodnim resursima među kojima se izdvajaju banjska lečilišta koja sve više dobijaju na značaju u turističkom smislu. U njima svi mogu da pronađu nešto za sebe, a to su pre svega mir, opuštanje i osveženje. Smeštene najčešće u podnožju planina, bogate florom i faunom, čistim vazduhom sa odgovarajućom klimom, ova lekovita mesta prevashodno raspolažu sa lekovitim mineralnim izvorima, pelatom i prirodnim gasom.\nSvi navedeni prirodni resursi iskorištavaju se u svrhe lečennja, rehabilitacije, ali i relaksacije, a sve to najčešće se upotpunjava i sportsim i zabavnim aktivnostima, kako bi svaki gost u ovoj bogatoj ponudi pronašao nešto odgovarajuće za sebe.\nMnoge poznate ličnosti tako su i ovog leta posetile neku od banja, kako bi se odmorile od brzog i užurbanog života, a jedna od njih je i pevačica Severina Vučković, koja je slobodno vreme iskoristila da se skloni zajedno sa svojim novim dečkom, sinom pevača Kebe, Igorem Kojićem. Njihov izbor ovaj put bila je Banja Koviljača, a vreme su iskoristili da se odmore i pobegnu iz javnosti i svakodnevnice. Četiri dana koja su proveli u ovoj banji sigurno je uticalo na to da napune baterije i krenu u nove radne pobede.


Analiza građevinskog sektora Crne Gore tokom 2021. godine: Kompanije grade manje, ali stabilno zarađuju – Bankar.me\nMay 13, 2022 Članci, CRNA GORA, NEKRETNINE, SVE VIJESTI Leave a comment\nSvjedoci smo izrazitog rasta cijena nekretnina u posljednjih par mjeseci. Uzroke za ovaj rast pojedini vide u ogromnoj inflaciji koja je pokrenula lanac poskupljenja u maltene cijelom svijetu, dok oni malobrojniji smatraju da je trenutni rast cijena stanova u Crnoj Gori realan te uslovljen manjom izgradnjom, uz konstanto visoku tražnju, te trenutno i dodatno pojačanu zahvaljujući većoj kreditnoj sposobnosti (većim zaradama) građana zbog projekta Evropa sad.\nFakat je da je prosječna cijena kvadrata u novogradnji na 10-ogodišnjem rekordu. Nedavno smo na stranicama našeg portala objavili istraživanje kompanije Colliers Crna Gora, koja već osam godina za redom sprovodi istraživanje tržišta stambenih nekretnina, odnosno stanova sa fokusom na novogradnju u tržišno aktivnim zonama na nivou čitave Crne Gore. Zaključak istraživanja je da su cijene ove vrste nekretnina u 2021. godini zabilježile rast, da primorska i centralna regija i tokom ovog istraživanja bilježe najveći volumen gradnje, kao i da cijene kvadrata u Crnoj Gori u objektima novogradnje zavise prvenstveno od regije same lokacije i mikrolokacije , kvaliteta gradnje, i stepena opremljenosti.\nAko posmtramo zvanične podatke koje objavljuje Uprava za statistiku, vidimo da je prosječna cijena kvadratnog metra stana u novogradnji u Crnoj Gori u 2021. godini iznosila 1.194 eura, od čega je prosječna tržišna cijena bila 1.216 eura, dok je prosječna cijena u solidarnoj stambenoj izgradnji iznosila svega 578 eura. Pojašnjenja radi, solidarna stambena izgradnja obuhvata prodaju stanova pod povoljnijim uslovima, čija izgradnja se radi za potrebe državnih institucija,, tj. zaposlenih u tim institucijama u svim opštinama Crne Gore.\nProšlogodišnji prosjek u Podgorici je iznosio 1.211 eura, u primorskom regionu 1.359 eura, u središnjem regionu 624 eura, dok je u sjevernom regionu prosječna cijena kvadratnog metra stana u novogradnji iznosila 1.060 eura. Naša je pretpostavka da ovako visoku cijenu kvadrata na sjeveru definiše prije svega Kolašin gdje se bilježi izrazita građevinska aktivnost uz prodaju po visokim cijenama, a koja je uslovljena projektom dodjele crnogorskog državljanstva uz određeni nivo investicije u kupovinu stanova i kondo apartmana.\nU grafiku u nastavku su predstavljene prosječne cijene novogradnje po godinama, u skladu sa dostupnim podacima Uprave za statistiku.\nDa su u pravu oni koji trenutni rast cijena opravdavaju manjom ponudom, govore i informacije o broju izdatih dozvola i prijava radova novogradnje, kao i detalji o predviđenoj površini i broju stanova za izgradnju. Ovi podaci pokazuju da, uprkos većim cijenama, investitori se ipak ne upuštaju u nove projekte intenzitetom kakav je bio u godinama za nama. Naime, broj stanova predviđenih za izgradnju tokom prošle godine je pao za čak 50 odsto u odnosu na godinu ranije, te je iznosio svega 649 jedinica. Prije 5 godina, građevinske kompanije su godišnje gradile između 3 i 4 hiljade novih stanova za tržište.\nIsta situacija je i sa ostalim podacima – predviđena površina za izgradnju se godinama smanjuje i trenutno se nalazi na rekordno niskom nivou, a identičan trend prati i broj prijavljenih građevinskih radova.\nU tabeli u nastavku smo sublimirali ove podatke po godinama, u skladu sa dostupnim informacijama sa veb portala Monstata.\nAko na ovako osiromašenu situaciju na strani ponude novih stanova dodamo inflaciju i zbrku sa isporukama građevinskih materijala koje je prouzrokovala pandemija Covid19, lako se zaključuje da je trenutni rast cijena kvadrata u potpunosti opravdan. Da li će visok nivo cijena i potrajati, to je drugo pitanje i odgovor na njega bi valjalo da nam daju oni koji najbolje poznaju ovu industriju.\nOvdje se možemo vratiti svježe izrečenoj izjavi Blagote Radovića, jednog od vodećih graditelja u Crnoj Gori posljednjih decenija, vlasnika Zetagradnje, koji je prije par dana izjavio da je trenutna “besomučna kupovina stanova u Crnoj Gori u stvari stampedo, te da će se tržište stabilizovati, mora se stabilizovati, jer više nemamo prostora za podizanje krajnjih cijena, zbog toga što ćemo izgubiti kupce”.\nA kako je tokom prethodne godine građevinska industrija u Crnoj Gori finansijski i poslovala, potrudili smo se da sagledamo u nastavku.\nZa potrebe ovog našeg pregleda izabrali smo one kompanije koje se bave građevinarstvom, bilo kao direktni izvođači građevinskih i ostalih radova, bilo kao prodavci građevinskog materijala, ali uz uslov da se ne nalaze na spisku blokiranih kompanija te da su prethodne godine ostvarili ukupne prihode veće od 10 miliona eura. Takvih kompanija po našem popisu je 12, a dobar dio njih nema jasno izdiferenciranu djelatnost, već se pojedine bave kombinacijom djelatnosti, od proizvodnje sirovina, obrade sirovina, prodajom materijala, projektovanjem radova, izvođenjem radova, pa sve do izgradnje stanova. Upoređujući podatke na godišnjem nivou, ukupni prihodi ovih 12 kompanija su tokom 2021. godine u odnosu na 2020. bili niži za 1,5 odsto, ali i dalje na nivou od preko 432 miliona eura.\nRadi lakšeg uvida pojedine kompanije koje se bave prodajom građevinskog materijala smo izdvojili drugačijom bojom (Kips, Novi Volvox, Cerovo i Drvomont).\nVeć godinama rekordersku palicu drži preduzeće Bemax, kao kompanija koja pored brojnih poslovnih aktivnosti izgradnje velikih turističkih rizorta širom obale, posljednjih godina aktivno učestvuje u izgradnji dionice autoputa Podgorica-Mateševo, kao glavni podizvođač. Prihodi Bemaxa su zabilježili godišnji rast od 6 odsto te su godinu završili na nivou od 141 milion eura.\nKompanija Zetagradnja je prihodovala oko 3 miliona eura manje tokom prethodne u odnosu na godinu ranije, sa ukupno registrovanih 37,45 miliona eura. Ova kompanija, sudeći po najavama iz medija je dio svog poslovnog fokusa preselila na Sloveniju, gdje trenutno gradi dva nebodera koja će biti visoka 85 metara i imati 220 stanova, a pod okriljem kompanije Spektra Invest koja je u vlasništvu slovenačkog biznismena crnogorskog porijekla Izeta Rastodera. Na trećem mjestu građevinara je kompanija Eurozox, koja već godinama bilježi stabilne prihode na nivou od oko 25 miliona eura, a kao referencu mogu istaći veći broj zgrada širom Crne Gore. Slijedi nikšićka kompanija Ramel, koja se prevashodno bavi projektovanjem, izvođenjem i nadzorom elektroinstalacija, a 2021. godine je prihodovala 20 miliona eura, tj nekih 6 miliona eura manje nego godinu ranije. Sljedeću poziciju na listi prihoda sa ukupno prihodovanih preko 18 miliona eura pokriva barska kompanija Euromix beton, koja se pored građevinarstva bavi i proizvodnjom, obradom i prodajom kamena, asfalta, betona. Kompanija Čelebić je prethodne godine ostvarila prihode na nivod od 15 miliona eura , što je jedva polovina od prihoda ostvarenih 2019. godine. I ova kompanija se prethodnih godina na svojim veb stranicama hvalila internacionalizacijom biznisa u Ljubljani, gdje planira izgradnju stambeno-poslovnog objekta na atraktivnoj lokaciji u samom centru glavnog grada Slovenije. Listu kompanija iz sekotra građevinarstva sa prihodima većim od 10 miliona zatvaraju nikšićka Mehanizacija i programat (11,6 miliona eura) i podgorička Fidija (10,6 miliona eura prihoda).\nKada su u pitanju glavni prodavci materijala, prihodi KIPS-a su zabilježili godišnji pad od 9,8 odsto sa ukupno registrovanih 66,8 miliona eura, dok je Novi Volvox 2021. godinu završio sa 52,3 miliona eura, maltene na istom nivou kao godinu ranije. Kompanija Cerovo bilježi identičan nivo prihoda posljednje tri godine – na nivou od oko 19 miliona eura, dok je Drvomont u ovoj kategoriji ostvario prihod od skoro 14 miliona godišnjih prihoda.\nU tabeli u nastavku smo predstavili prihode svih kompanija za posljednjih 5 godina.\nAko pak pogledamo rezultate poslovanja navedenih kompanija, i u ovoj kategoriji lidersku poziciju drži Bemax sa 14 miliona čiste godišnje dobiti ostvarene tokom 2021.godine, tj sa preko 87 miliona eura neto zarade tokom prethodnih 5 godina. Zetagradnja je tokom prethodne godine, uprkos manjim prihodima, uspjela da ostvari veću neto dobit te godinu završila sa preko 9,5 miliona čiste zarade. Dobit veću od 9 miliona ostvario je i KIPS, dok je Euromix beton ostvario maltene duplo veću dobit nego li godinu ranije (3,6 miliona eura).\nSkoro 2 miliona eura dobiti zabilježio je i Novi Volvox, dok su ostale kompanije zabilježile neto zaradu na nivou od oko 1 milion eura ili manje, a detaljan prikaz njihovih zarada tokom prethodnih 5 godina je predstavljen u nastavku.\nKao i uvijek, potrudili smo se da sve podatke dostupne u finansijskim izvještajima kompanija koji se nealaze na poreskom portal Uprave prihoda i carine, svedemo i predstavimo po pojedinačnom zaposlenom u kompaniji, pogotovu imajući u vidu da je građevinarstvo posao koji prije svega zavisi od ruku umješnih i vrijednih ljudi.\nPo podacima sa portala Monstata, prosječna neto zarada u decembru mjesecu prethodne godine u sektoru građevinarstva je iznosila 491 euro, dok je isti prosjek izračunat na nivou ovih 12 kompanija iznosio 544 eura. Najveću neto prosječnu mjesečnu zaradu u iznosu od 879 eura primali su u prosjeku zaposleni kompanije Bemax, njih 179, dok su najmanju neto platu primali zaposleni u kompaniji Drvomont – svega 353 eura.\nNajveći poslodavac je kompanija KIPS u kojoj je u toku 2021. godine bilo u prosjeku angažovano 423 radnika/ce, koji su primali prosječnu mjesečnu neto zaradu od 419 eura.\nNajveći prihod po zaposlenom ostvarivali su radnici kompanije Novi Volvox, njih 116, koji su prosječno mjesečno bili plaćeni 646 eura.\nNajefikaniji su bili radnici Zetagradnje, koji su ostvarili najveću neto dobit na 74 prosječno stalno zaposlena radnika koji su primali prosječnu mjesečnu zaradu na nivou od 662 eura.\nNapomene radi, prosječne mjesečne neto zarade smo računali kao i kod ranijih analiza, na način što su Troškovi zarada i naknada zarada (bruto) iz Statističkih aneksa finansijskih izvještaja kompanija podijeljeni sa prosječnim brojem zaposlenih, a onda i sa koeficijentom za izračun neto zarade 1,4925373, te na kraju sa 12 mjeseci.\nSvi ovi podaci predstavljeni su u tabeli u nastavku za svih 12 analiziranih kompanija.\nGrađevinarstvo je pored turizma, uvijek bila žila kucavica crnogorske ekonomije, koliko god svima nama često smetalo previše betona. Ipak, duboko smo uvjereni da dijelimo mišljenje velikog procenta naših čitalaca da su ove kompanije koje su za prethdonih 5 godina uspjele da ostvare 220 miliona eura čiste neto dobiti! mogle i trebale mnogo više da urade da taj beton učine prijatnijim za život, da ga ozelene, te da za svaki izgrađen stan posade makar drvo, za svaki izgrađenu zgradu naprave igralište ili sportski teren, a za svaki stambeni kompleks makar po školsku učionicu. Neka ovo bude još jedan apel da ne izgubimo narednih 5 godina, a ako bude drugačije, svim građevinarima obećavamo gratis mjesečnu reklamu na našem portalu.\nPOJMOVICijene nekretnina u Crnoj Gori gra]evinske kompanije tržište nekretnina\nPrevious Azijska tržišta: Indeksi porasli, dolar najjači u 20 godina\nSljedeći Finska od danas bez ruskog gasa?


Arno Gujon na tribini o kulturi govora – Novosti Plus\nBanjaluka Dešavanja Kultura Obrazovanje Poslednje vijesti\n6 Novembra, 2019 6 Novembra, 2019 Dragana Morača\t0 Comments\nU Banjoj Luci će danas, 6. novembra 2019. godine, započeti realizacija projekta „Karavan kulture govora“ koji se realizuje u okviru kampanje „Njegujmo srpski jezik“.\nKako je najavljeno, dvije radionice za učenike biće održane 6. i 7. novembra, dok će javna tribina biti održana 6. novembra.\nJavna tribina će biti održana sa početkom u 19.00 časova u vijećnici Banskog dvora, dok će edukativne radinoce za učenike biti održane u Narodnoj i univerzitetskoj biblioteci Republike Srpske. Učesnici će između ostalog, saznati zašto je važno njegovati kulturu govora, šta sve spada u kulturu govora, kako ispraviti loše govorne navike i slično. Predavači su Slobodan Roksandić, Arno Gujon i Milorad Telebak.\nOvaj projekat je podržao Grad Banja Luka, a odvijaće se pod pokroviteljstvom Ministarstva prosvjete i kulture Republike Srpske.\n← Nacionalnom parku “Sutjeska” 20.000 KM za adaptaciju smještaja u paviljonu A na Tjentištu\nDubioza Kolektiv i Manu Chao predstavili singl “Cross The Line” →


NATO POHVALIO NAPREDAK BiH NA VOJNOM PLANU - Jedinstvena Bosna i Hercegovina\nNATO POHVALIO NAPREDAK BiH NA VOJNOM PLANU\nProcenat realizovanih u odnosu na planirane zajedničke aktivnosti Bosne i Herceovine i NATO-a u kontinuiranom je porastu od 2007. godine, od kada BiH učestvuje u aktivnostima Alijanse, poručeno je na današnjem brifingu za novinare u Združenoj komandi savezničkih snaga za Evropu (SHAPE)u Monsu.\nPredstavnici medija iz BiH, posjetili su danas, u organizaciji NATO štaba u Sarajevu, Združenu komandu savezničkih snaga za Evropu, smještenu u belgijskom gradu Monsu, javio je reporter agencije Anadolija. Vojni zvaničnici NATO-a održali su prezentacije u vezi sa trenutnim aktivnostima Alijanse, te odnosima BiH i NATO-a.\nBiH je u 2007. godini ispunila 54 posto od planiranih zajedničkih aktivnosti sa NATO-om, u 2008. 61 posto, 2009. 65, 2010. 71posto i 2011. godini 79 posto, istaknuto je na prezentaciji u Monsu.\nUkazano je na dobre odnose NATO-a sa 22 članice Partnerstva za mir, a BiH se nalazi u fazi intenziviranog dijaloga, koji će, nakon ispunjenja uslova o prijenosu vojne imovine na Ministarstvo odbrane, otvoriti put ka aktiviranju Akcionog plana za članstvo u NATO-u.\nStručnjaci za vojna pitanja pri NATO-u, kao primjer dobre sradnje sa BiH istakli su aktivnosti u smjeru obuke za mirovne misije i pohvalili rad Centra za obuku za mirovne misije, koji je jedan od najuspješnijih centara tog tipa među njih 23 u svijetu.\nVojni zvaničnici NATO-a podsjetili su da u misiji ISAF u Afganistanu, najopsežnijoj misiji Alijanse u svijetu, među 105 hiljada vojnika iz zemalja članica i partnerskih zemalja borave i 54 pripadnika OSBiH.\nStručnjaci za vojna pitanja pri NATO-u, upoznali su predstavnike medija sa trenutnim aktivnostima Alijanse u vezi sa šest operacija u toku, te sa kadrovskom i komandnom strukturom, kada je u pitanju Sjevernoatlanski savez. Pojašnjena je struktura i način funkcionisanja NATO-a, a kao glavni uzročnik konflikata diljem planete okarakterisan je nedostatak komunikacije.\nNATO ne posjeduje nikakve materijalne ni ljudske resurse i efektive, a termin "NATO vojnik" ne postoji, budući da se zemlje članice Alijanse samo djelimično odriču suvereniteta na vojnom planu, a vojni kadrovi i materijalni resursi su pod kontrolom matičnih zemalja, pojasnili su zvaničnici.\nEkonomski efekat postojanja vojne baze u Monsu, koja je u taj belgijski grad iz Pariza preseljena 1964. godine, ogleda se u nešto više od hiljadu i pol radnih mjesta za lokalno stanovništvo, a NATO na mjesečnom nivou u tom mjestu u prosjeku potroši oko šest miliona eura. U okviru kompleksa Združene komande savezničkih snaga za Evropu, nalaze se turističke agencije, frizerski saloni, škole i prodavnice.


Dok mu radnici tapšu, kliču i ginu na radnom mestu, direktor fabrike „Namenska“ im ne uplaćuje doprinose\nIzvor: Luftika.rs, 13.Okt.2019, 10:37\nRadnici su mu tapšali, klicali i iskazivali bezrezervnu podršku, a u isto vreme vređali porodicu poginulog kolege. Njihovu vernost direktor fabrike „Milan Blagojević – namenska“ iz Lučana Radoš Milovanović nagradio je tako što im nije uplaćivao redovno penziono i zdravstveno osiguranje, kao ni beneficirani radni staž, piše Blic, a prenosi 021.\nPrema dokumentaciji u koji je Blic imao uvid, Milovanović tri godine nije uplatio zakonom obavezne doprinose radnicima. Samim tim, >> Pročitaj celu vest na sajtu Luftika.rs << ni državi.\n„Nedostaju mi 2010, 2011, 2012. godina, ništa nije uplaćivano. Potom sam saznao da ko god se javi kada sazna da ima ‘rupu’ u stažu, direktor kaže da će biti uplaćeno i onda dobijemo uslov za penziju. Sad iz ove perspektive čak pomišljam i da mu neki za to daju podršku, jer je ta uplata sve na njegovu reč“, kaže radnik.\nRadnici s kojima je novinar Blica razgovarao slažu se sa starijim kolegom da to što se „ljudima povezuje i uplaćuje staž na reč“ može biti samo jedan od razloga podrške direktoru ispred ivanjičkog suda, gde se Milovanoviću sudi za pogibiju radnika.\n„Verujemo da nikome u fabrici nije uplaćeno, ali se ćuti o tome. Teše se da će im Radoš uplatiti kad krenu u penziju“, izjavio je jedan od radnika.\nPodsetimo, Milovanović je u penziji već 15 godina, ali je ostao u direktorskoj fotelji u kojoj sedi već 37 godina. Za vreme dok je on bio direktor „Namenske“ poginuo je 21 radnik. Milovan Milivojević, otac nastradalog radnika fabrike iz Lučana Milomira Milivojevića, kazao je nedavno da se ispred suda u Ivanjici, gde je počelo suđenje protiv direktora fabrike i još dvojice rukovodilaca, osećao kao zločinac, dok su radnici pozdravljali direktora, a njemu dovikivali „Jajaro“ i „Sram te bilo“.\nDolazak direktora fabrike pred sud ispraćen je aplauzima „spontano“ okupljenih radnika, dok su kolege oca nastradalog mladića dočekale povicima „Jajaro“, „Sram te bilo“, „Znao si gde zapošljavaš sina“, optužujući njega i njegovu porodicu da „blate firmu i direktora“.\nRadio 021: Direktor fabrike "Milan Blagojević" radnicima nije uplaćivao doprinose


Ana Krstajić, Fondacije UNITAS: "Zajedno sa hotelijerima u borbi protiv trgovine ljudima"\nPiše: Ana Krstajić, globalna predstavnica Fondacije UNITAS\nIako je pandemija, zbog svih ograničenja koje je donela, uticala na smanjenje mnogih nezakonitih aktivnosti, trgovina ljudima nije jedna od njih. U Srbiji pozivi koji prijavljuju sumnju na trgovinu ljudima u 2020. povećani su za 70 odsto u odnosu na 2019. godinu. Ova kriminalna aktivnost i u toku svetske krize ostala je jedna od najunosnijih, a trgovci ljudima su se, pre svega, usredsredili na vrbovanje migranata i sezonskih radnika koji su ostali zarobljeni u stranim zemljama.\nFondacija UNITAS, međunarodna neprofitna organizacija koja se, od 2015. godine, bavi borbom protiv trgovine ljudima u Srbiji, zalaže se za edukaciju i prevenciju. Kroz programe naše fondacije do sada je edukovano više od 500.000 ljudi, a među njima je oko 90.000 dece i studenata, veliki broj nastavnika, trenera i roditelja. Naredni korak je obuka i edukacija hotelijera.\nPraksa je pokazala da je Srbija jedna od destinacija i zemlja tranzita žrtava trgovine ljudima, da se ovo dešava najčešće u hotelima u vreme velikih društvenih i sportskih događaja, kada u njima odseda veliki broj gostiju iz zemlje i inostranstva. Prepoznavši hotele kao mesta gde može biti primećena trgovina ljudima, smatramo da je sprovođenje edukacije u ovom sektoru ugostiteljstva od velikog značaja. U saradnji sa Ministarstvom trgovine, turizma i telekomunikacija, u narednom periodu počećemo sa realizacijom obuka zaposlenih u hotelijerskoj industriji za prepoznavanje žrtava trgovine ljudima. Za ovaj značajan poduhvat, koji će obuhvatati sve hotele u Srbiji – kako u turističkim centrima, tako i u manjim gradovima – Unitas je osmislio i kreirao obuku za hotelijere, a u toku je uspostavljanje saradnje i sa potencijalnim saradnicima.\nU okviru pilot-projekta, sproveli smo ovu obuku za 850 zaposlenih u različitim hotelima u Srbiji i Crnoj Gori. Učesnici obuke ocenili su projekat kao izuzetno koristan i neophodan i iz perspektive zaposlenih u hotelima, ali i iz perspektive roditelja. Pilot-projekat je pokazao da se među nekim zaposlenima javlja takozvani aha efekat. Tako smo od onih koji su se našli u sumnjivoj situaciji kao odgovor dobili: „Aha, dakle, to sam već video/videla, samo nisam bio/bila siguran/sigurna o čemu je reč.” Zato kroz ovaj vid edukacije i treninga nastojimo da zaposlenima u hotelima predočimo potencijalnu opasnost, koliko je bitno preuzimanje odgovornosti, kao i da odluka koju tada donesu može da promeni nečiji život.\nKako bismo odagnali njihove nedoumice kada je trenutak da reaguju, kako da uoče potencijalnu opasnost, ukazali im na ponašanje eventualnih trgovaca ljudima, obuke obuhvataju niz situacija koje se javljaju na recepciji, u sobama, hodniku. S druge strane, imali smo u vidu i da je kod zaposlenih u ugostiteljstvu vrlo bitna profesionalnost i dobar utisak koji treba da ostave. U dogovoru sa menadžmentom hotela, uvek apelujemo na diskretan pristup, kako gosti ne bi osetili bilo kakvu neprijatnost, tako da se menadžmentu prijavljuju samo veoma sumnjive situacije, koje su kombinacija nekoliko ključnih pokazatelja da je, moguće, reč o trgovini ljudima.\nU okviru ovog edukativnog projekta, UNITAS će učesnicima preneti znanje o situacijama koje mogu ukazivati na trgovinu ljudima, a Ministarstvo trgovine, turizma i telekomunikacija će im omogućiti da saznaju sve o rizičnom ponašanju na internetu, kao što je postavljanje fotografija, tagovanje, lociranje, što će i samim zaposlenima i gostima doneti dodatnu sigurnost i doprineti njihovom bezbednijem ponašanju.\nSmatramo da su mere predostrožnosti i prevencija najefikasniji put suzbijanja ovog oblika kriminala, zbog toga smo posvećeni kako edukovanju mladih koji mogu postati meta trgovaca ljudima, tako i edukaciji određenih kategorija stanovništva iz struka koje dolaze u kontakt s potencijalnim žrtvama, pa je u borbi protiv trgovine ljudima njihova informisanost i svest o ovom problemu nekada presudna.\nFoto: Fondacija Unitas


KFOR pozvao Srbe da uklone barikade na sjeveru Kosova - Klix.ba\nKFOR pozvao Srbe da uklone barikade na sjeveru Kosova\n2.12.2011. u 10:40\nKfor je pozvao Srbe na sjeveru Kosova da uklone nove barikade na Jagnjenici i zatvore obilaznicu da bi bio uspostavljen kontrolni punkt za provjeru vozila na ovoj lokaciji.\n"Što se tiče trenutne situacije na raskrsnici kod Jagnjenice, KFOR vidi još jednu priliku da se ovo izvede na praktičan način", navodi se u saopštenju Kfora.\nKfor smatra da poziv predsjednika Srbije Borisa Tadića Srbima na sjeveru Kosova da uklone barikade, kao i ocjena Vlade Srbije da je uklanjanje barikada važno za stabilizaciju života na tom području idealna prilika da Srbija pokaže iskrenost "ovog prijedloga" tako što će sprovesti riječi u djela.\n"Ovo znači da bi Srbija mogla direktno da ukloni barikade na srpskoj strani administrativne linije kod Brnjaka i Jarinja. Ovo se može učiniti bez problema", navode u KFOR-u i napominju da je Kosovu potrebna bezuslovna sloboda kretanja za sve.\nPotpredsjednik Skupštine zajednica srpskih opština i naselja Marko Jakšić kaže da je protiv uklanjanja barikada, jer smatra da nisu ispunile cilj, pošto su carinici i Kosovska policijska služba i dalje na administrativnim prelazima Jarinje i Brnjak.\nOn je izrazio uvjerenje da će predsjednici četiri opštine sa sjevera Kosova pozvati Skupštine opština, koje su ih birale, da bi bila donesena odluka šta dalje činiti.\nPredsjednik opštine Zubin Potok Slaviša Ristić izjavio je da će građani ostati na barikadama sve dok to bude potrebno, ali da to nije jedini način borbe Srba sa sjevera Kosova i da će biti i drugih vidova nenasilnog otpora.\n"Sve zavisi od KFOR-a, mi ćemo tražiti rešenja, a narod će ostati na barikadama sve dok bude potrebno", rekao je Ristić poslije razgovora sa komandantom Kfora za veze pukovnikom Adolfom Konradom, koji je došao da obiđe mjesto gdje je uklonjena barikada kod Jagnjenice u blizini Zubinog Potoka.\nRistić je nagovestio da u ovom trenutku za Srbe nije prihvatljivo postavljanje kontrolnog punkta u Jagnjenici i ocijenio da barikade nisu problem, već da su one "sredstvo borbe srpskog naroda za opstanak i neulazak u kosovske institucije".\nOn je naveo da je za danas u 10.00 sati u opštini Zubin Potok dogovoren nastavak razgovori sa predstavnicima Kfora, i to sa austrijskim oficiriom koji je u ponedjeljak komandovao operacijom ukljanjanja barikade u Jagnjenici.\nVlada Srbije ocijenila je jučer da je uklanjanje barikada važno za stabilizaciju života na sjeveru Kosova i ukazala da treba preduzeti sve mjere da bi se izbjegla eskalacija nasilja i obezbijedio opstanak Srba u tom dijelu pokrajine.\nMinistri su sa sjednice, na kojoj je razmatrala situaciju u pokrajini, apelovala na kosovske Srbe da izbjegavaju konflikte sa pripadnicima međunarodnih misija i da mudrim odlukama doprinesu rješavanju suštinskih životnih pitanja Srba na cijeloj teritoriji Kosova.


Novi Sad, 26. Januar 2010. PR Objave: Obaveštenje -\nU Četvrtak 28. januara u 18:00, na Fakultetu tehničkih nauka u Novom Sadu, u sklopu redovnog okupljanja koje organizuje Centar za odnose s javnošću Novog Sada, Društva Srbije za odnose s javnošću (DSOJ), održaće se predavanje Dragana Varagića "Načini slanja saopštenja putem Interneta i primer servisa PRobjave.com".\nU Četvrtak 28. januara, u sklopu redovnog okupljanja koje organizuje Centar za odnose s javnošću Novog Sada, Društva Srbije za odnose s javnošću (DSOJ), održaće se predavanje Dragana Varagića "Načini slanja saopštenja putem Interneta i primer servisa PRobjave.com".\nU sklopu predavanja biće objašnjene specifičnosti distribucije saopštenja za javnost korišćenjem novih online medija, načini optimizacije saopštenja za javnost mogućnostima Interneta kao kanala komunikacije, kao i predstavljanje servisa koji omogućuju automatizovanu distribuciju saopštenja putem Interneta.\nPredavanje se održava na Fakultetu tehničkih nauka (zgrada ITC, prostorije Cisco centra za preduzetništvo), sa početkom u 18:00.\nPrisustvo predavanju je slobodno za sve zainteresovane, s tim da je potrebno potvrditi dolazak najkasnije u četvrtak do 15:00 na email adresu boris.nadlukac@sajam.net\nNaziv: Centar za odnose s javnošću Novog Sada\nIme: Boris Nadlukač\npredavanje, dsoj, osnosi s javnoscu, slanje saopstenja\nq: 19 - t: 0.04090 sec


"Umivanje" Friulija... - Sportske.net\nFudbalski klub Udineze objavio je informaciju da će tokom leta početi radovi na stadionu Friuli koji će kao krajnji cilj imati potpuno novi izgled i poboljšanje uslova za navijače koji prate "Zebre" u Seriji A.\nStadion u Udinama sagrađen je 1976. godine. Trenutno prima 30.642 navijača ali će planirana rekonstrukcija promeniti mnogo toga na ovom sportskom objektu.\nPočetak prirpema Udinezea obeležila je konferencija za novinare na kojoj je administrativni direktor kluba izneo planove o radovima koji se planiraju na stadionu Friuli.\n"Ono što će se ovoga leta destiti jeste početak izgradnje novog doma Udinezea. Radovi su već počeli i u najskorije vreme doneće vidljive promene. Nećemo prodavati sezonske ulaznice za južnu tribinu i moguće je da će u poslednja dva meseca predstojeće sezone navijači sa severne tribine biti preseljeni kako bi i na njoj počeli radovi" rekao je Alberto Riđoto.\nOn je dodao da će do narednog leta biti završeni svi radovi i da će stadion Friuli poprimiti sasvim novi izgled.\nProdaja kvalitetnih igrača nije smanjila prodaju sezonskih ulaznica i u Udinezeu se nadaju da će ona čak porasti ove godine.\nKlub će ovoga leta pokušati da se izbori za učešće u LŠ pošto je plasmanom u Seriji A u prethodnoj sezoni izborena "viza" za kvalifikacije.


Stefanović i Vučević razgovarali o izgradnji nove kasarne u Novom Sadu - Naslovi.net\nMinistar odbrane Nebojša Stefanović razgovarao je danas sa gradonačelnikom Novog Sada Milošem Vučevićem o projektu izgradnje kasarne "Majurska ada", koji bi podrazumevao razmenu imovine između Grada Novog Sada i Ministarstva odbrane i Vojske Srbije.\nTime bi Rečna flotila, Prva brigada i druge jedinice Vojske, koje se nalaze na teritoriji Grada Novog Sada, bile smeštene u jednu moderno izgrađenu bazu, koja bi bila jedna od najsavremenijih u ovom delu Evrope, piše u saopštenju Ministarstva odbrane.\nDodaje se da bi sistem odbrane ustupio Gradu kasarne i lokacije u kojima se ili trenutno nalaze jedinice ili su proglašene neperspektivnim u prethodnoj deceniji i ponuđene na prodaju.\nStefanović i Vučević su razgovarali i o izgradnji civilno-vojne bolnice na teritoriji Novog Sada, prve takvog tipa u Srbiji, u kojoj bi bili angažovani i vojni i civilni lekari i koja bi bila otvorena za sve građane.\nGovoreći o dosadašnjoj saradnji sistema odbrane i te lokalne samouprave, oni su ocenili i da je pripremanje Novosadskog sajma za privremenu kovid bolnicu početkom decembra prošle godine koje su vojska i lokalna samouprava obavili za svega 24 sata primer da je ta saradnja na dobrom nivou.\nPodsetili su da Vojna bolnica Novi Sad od početkа novembra ponovo prima pacijente obolele od kovida i da je do danas zbrinula 319 pacijenata.\nNovi SadNebojša Stefanović\nĐurić pozvan na Bajdenovu inauguraciju\nVučić i Mali u šetnji Promenadom: Beograd je svet\nDnevnik pre 25 minuta


Krunić: Koliko god sam potreban FSS i reprezentaciji, tu sam - SPORTSKI ŽURNAL\nKrunić: Koliko god sam potreban FSS i reprezentaciji, tu sam\n12 februar, 2019 1\nSimo Krunić, trener Brđana, potvrdio da će biti u stručnom štabu Orlova i uz Mladena Krstajića\nSimo Krunić od narednog meseca i zvanično će biti u službi reprezentacije Srbije. Posle odlaska Milana Obradovića u Azerbejdžan, ostalo je upražnjeno mesto pomoćnog trenera u stručnom štabu Orlova, Slaviša Kokeza, predsednik FSS i selektor Mladen Krstajić razgovarali su sa nekoliko trenera, da bi se na kraju odlučili za šefa struke Čukaričkog.\nNije Kruniću stran rad u najboljoj selekciji Srbije, s obzirom da je bio u istoj ulozi i kod Havijera Klementea, dok sadašnjeg selektora poznaje iz igračkih dana.\nNovi angažman u FSS ne znači da će pomenuti trener, pet dana pre nastavka sezone ostaviti Brđane na cedilu.\n– Čast mi je da na bilo koji način mogu da pomognem reprezentaciji Srbije. Pre ove odluke obavili smo više razgovora i što se mene tiče koliko god sam potreban FSS i reprezentaciji, tu sam – istakao je Simo Krunić, trener Čukaričkog.\nKako ćete funkcionisati između dva posla na Banovom brdu i sledećeg meseca u Staroj Pazovi?\n– Gazda Čukaričkog Dragan Obradović mi je dozvolio da se priključim stručnom štabu reprezentacije Srbije. Ekipa sigurno neće trpeti, jer ću za šest meseci samo jednom biti odsutan i to na četiri dana.\nMutombo · 12 februar, 2019 17:23\nDajte Jokanovića, sada je sloboda. Krstajoc ne razume fudbal, klasična cepanka.


Tanjug 4. aprila 2021. 18:48\nKIJEV – Predsednik Ukrajine Volodimir Zelenski potvrdio je danas sankcije koje je nacionalni Savet za bezbednost i odbranu uveo Ruskoj federalnoj agenciji Komonvelta Nezavisnih država za sunarodnike koji žive u inostranstvu i za međunarodnu humanitarnu saradnju, kompaniji Volga-Dnjepar i još 77 ruskih kompanija.\nSankcije su uvedene i za nekoliko domaćih kompanija, ali i za 10 državljana Ukrajine koje je predsednik Zelenski nazvao „najvećim ukrajinskim švercerima“, preneo je Tas s.\nMinistar kulture Ukrajine Aleksander Tkačenko pozvao je ranije nacionalni Savet za bezbednost i odbranu da razmotri svrsishodnost rada ruske kancelarije za humanitarnu saradnju u Kijevu, navodeći da je uključena u širenje ruske propagande i narativa pod plaštom kulturne i naučne saradnje.\nMinistra Tkačenka posebno je naljutilo što je ruska kancelarija u Kijevu najavila Međunarodno takmičenje savremenih pesnika koje je nazvala „Ševčenkovi dani“, uz objašnjenje da je reč o „rusko-ukrajinskom pesniku“.\nPotpredsednik gornjeg doma parlamenta Rusije Konstantin Kosačev ocenio je poteze Kijeva kao „još jedan primer postupne degradacije ukrajinskih vlasti zbog njihove politike prema Rusiji“.


Krivokapić je kazao da nije istina da je Vlada iz sastava isključila predstavnike manjina, a kako se u saopštenju navodi, garantovao je svim građanima bez obzira na nacionalnu pripadnost da će od ove Vlade dobiti isključivo poštovanje, uvažavanje i zaštitu prava\n11934 pregleda\t13 komentar(a)\nSa današnjeg sastanka sa predstavnicima nacionalnih savjeta, Foto: Kabinet predsjednika Vlade\nPredsjednik Vlade Zdravko Krivokapić, otvorivši sastanak sa predstavnicima šest nacionalnih savjeta, je istakao da je ovo Vlada čiji će temelj djelovanja biti podizanje stepena poštovanja ljudskih i manjinskih prava na najviši mogući nivo te da će se ukupna javnost kroz postupanje rada Vlade i nadležnih resora veoma brzo uvjeriti kako se ono što se želi može i postići, saopšteno je iz Kabineta premijera.\nKrivokapić je kazao da nije istina da je Vlada iz sastava isključila predstavnike manjina, a kako se u saopštenju navodi, garantovao je svim građanima bez obzira na nacionalnu pripadnost da će od ove Vlade dobiti isključivo poštovanje, uvažavanje i zaštitu prava.\nMinistar je naglasio da je opredjeljenje države da nacionalne savjete zaštiti od bilo kakve politizacije i političkog uplitanja i da moraju biti slobodni u svom djelovanju.\n"Država se neće miješati u rad i život nacionalnih savjeta, već isključivo stvarati pravnu infrastukturu i pratiti poštovanje zakona i Ustava", kazao je Leposavić.\nIz kabineta je saopšteno da Vlada sa premijerom Krivokapićem na čelu, bez obzira na situaciju neće umanjivati budžete nacionalnih savjeta, ali, kako se navodi, smatra da, dodatnim pravnim mehanizmima treba obezbijediti maksimalnu transparentnost trošenja budžetskog novca.\n"Predstavnici nacionalnih savjeta kao ključne probleme istakli su: nedostatak novca za funkcionisanje i za društveni život članova njihovih zajednica, nedovoljno srazmjernu zastupljenost u državnoj upravi, nezadovoljstvo funkcionisanjem Fonda za zaštitu i ostvarivanje manjinskih prava Crne Gore", navodi se u saopštenju.\nIz Albasnkog nacionalnog savjeta smatraju da u javnom servisu Radio i Televizije Crne Gore treba da postoji posbean kanal na albanskom jeziku, saopšteno je iz kabineta.\n"Uz probleme koje su definisali kao karaktetistike funkcionisanja Bošnjačkog vijeća, zadovoljni činjenicom da su Vlada i resorni ministar Leposavić, te premijerova savjetnica za manjine Maida Gorčević otvorili široke konsultacije i pokazali spremnost da se konkretni problemi bez zadrške rješavaju, Bošnjačko vijeće saopštilo je da Vlada na njihovu podršku može da računa", piše u saopštenju.\nZdravko KrivokapićVladimir Leposavićnacionalni savjetiRomski savjetHrvatsko nacionalno vijećeSavjet Muslimana Crne GoreSrpski nacionalni savjetAlbanski nacionalni savjetBošnjačko vijeće


Ako ne bude vanrednih izbora: Milo naredio rekonstrukciju Vlade, na udaru Pažin i Darmanović - Borba\n18. 10. 2018. - 16:31\nAko ne bude vanrednih izbora: Milo naredio rekonstrukciju Vlade, na udaru Pažin i Darmanović\nDate: Juni 07, 2018\nin: Crna Gora, Politika, Slider-Početna\nUkoliko se ne odluči za raspisivanje vanrednih parlamentarnih izbora, Milo Đukanović će na jesen krenuti u rekonstrukciju postojeće Vlade, saznaje Borba. On nije zadovoljan radom pojedinh ministara, a kako saznajemo, na tapetu su Zoran Pažin i Srđan Darmanović, ministri pravde i inostranih poslova. Đukanović je upravo njih dvojicu označio kao kočničare u gradnji boljih odnosa sa Rusijom, kojim teži novi predsjednik Crne Gore.\nIako je spekulisalo da je Đukanović spreman da ide na vanredne izbore na jesen, sada je bliža opcija da se ide u rekonstrukciju Vlade.\n“Đukanović procjenjuje da je javnost zamorena izborima u ovoj godini, iako je izvjesno da bi DPS ostvario dobar rezultat. Takođe, brojne slabosti koje postoje u partiji, kao i mimoilaženja više struja, želi da sakrije od javnosti. Najbliži je sada opciji da se krene u rekonstrukciju Vlade, a prvi na tapetu su Pažin i Darmanović, trenutno najveći anti rusofili u kabinetu Duška Markovića, kaže naš izvor.\nU poslednje vrijeme su u neki bliski saradnici Đukanovića, koji nijesu iz sfere politike, na jednom mediju bliskom lideru DPS-a između redova, kritikovali upravo pomenutu dvojicu ministara, koji su inače bliski Dušku Markoviću.\n“Ne bi bilo iznenađenje da Đukanović, ponudi ulazak u Vladu i opoziciji, jer procjenjuje da bi tim manevarskim potezom poslao poruku sadašnjim koalicionim partnerima da niko više nije siguran u vlasti”, zaključuje naš sagovornik.\nPrevious : Zoran Radojičić postaje gradonačelnik: Ljekar na čelu Beograda\nNext : Odlukom Savjeta RTCG: Smijenjena Andrijana Kadija